הוועדה המיוחדת לענייני החברה הערבית, כנסת 24, פרוטוקול מספר 2, 2021-05-27 10:30

מנסור עבאס: בוקר טוב לכולם, אנחנו פותחים את ישיבת הוועדה המיוחדת לענייני החברה הערבית.

מנסור עבאס: בעצם זו הישיבה השנייה השבוע.

מנסור עבאס: דנו בישיבה הראשונה בעיקר על השלכות האירועים האחרונים בחברה הערבית, והיום אנחנו ממשיכים.

מנסור עבאס: לאור האירועים שהיו במשך החודש הזה – רבבות אזרחים ערבים יצאו להפגנה.

מנסור עבאס: הפגנה מטבע הדברים היא מחאה לגיטימית שבאה להביע גם סולידריות וגם מחאה על ההתגרות ועל השימוש בכוח בתוך מסגד אל-אקצא ועל הכוונות לפנות משפחות ערביות משייח' ג'ראח.

מנסור עבאס: רבבות ואולי מאות אלפי אזרחים יצאו במשך שבועיים להפגנות או תהלוכות בכל היישובים הערביים.

מנסור עבאס: אפילו הייתה תופעה שכפרים קטנים שלא היינו רגילים שייצאו בהם להפגנות או מחאות – כן, כמעט כל היישובים השתתפו בהפגנות האלה.

מנסור עבאס: אחת ההשלכות של האירועים, כמובן שהיו אירועים שחרגו מהנורמה ומהחוק ואין ספק שכולנו מצד אחד מסכימים שמחאה היא לגיטימית בכל משטר דמוקרטי, ושהאזרחים לא רק רשאים אלא – זכותם להביע את עמדותיהם הפוליטיות ואת המחאה שלהם, ומצד שני כולנו קראנו במשך הימים האלה לשמור על החוק ועל הסדר, ולמחות בצורה חוקית.

מנסור עבאס: אני אישית פעלתי בתחום הזה.

מנסור עבאס: כמובן, העמדה מאוד ברורה – כפי שאמרתי:

מנסור עבאס: מצד אחד אנחנו בעד מחאות לגיטימיות ואנחנו כן קוראים לזה, ומצד שני כמובן שאנחנו דוחים כל מעשה שהוא פגיעה לא רק ברכוש הפרטי – זה מאוד חשוב, והציבורי, אבל גם בעיקר לפגוע בחיי אדם, גם פיזית וגם מילולית.

מנסור עבאס: אנחנו, כחלק מהדיונים שאנחנו מקיימים כדי לטפל בהשלכות של האירועים שהיו אנחנו כמובן רוצים לברר עם רשויות אכיפת החוק מה תמונת המצב היום ומה המדיניות שרשויות אכיפת החוק – המשטרה וגם הפרקליטות והייעוץ המשפטי – באיזה גישה הם מתכוונים לטפל בכל ההשלכות של האירועים ואיך נוכל לצאת בגישה שבה נוכל גם מצד אחד לשמור על החוק ועל הסדר, וגם לתת לאזרחים כולם – יהודים וערבים גם לממש את זכותם להביע מחאה, אבל איך נוכל לקחת את הדברים למקום שבו נוכל להכיל את התופעה הזאת ולשמור על מרקם יחסים בין יהודים וערבים אזרחי המדינה, וגם מול רשויות המדינה.

מנסור עבאס: אני מבקש מכל המשתתפים, גם הנוכחים באולם וגם האורחים בזום – ברגע שיקבלו את הזכות לדבר שיציגו את העניינים באופן ענייני.

מנסור עבאס: אנחנו פה מעוניינים לתת פתרונות, לפתור בעיות ולא להשתמש בוועדה הזו שהוקמה על מנת לטפל בבעיות העומק של החברה הערבית כבמה לעוד הסתה ועוד הדרה ולעוד שיח שיש בו אלימות.

מנסור עבאס: וברשותכם, אני רוצה גם בהקשר הזה לחזור לדרישות או לקריאות שהיו לי במשך כל השנה שחלפה – בהיותי ראש הוועדה המיוחדת למיגור הפשיעה והאלימות, שהוועדה הזו היא בעצם המשך לוועדה הזו.

מנסור עבאס: כל הזמן ביקשנו מרשויות האכיפה ומהמדינה, בעצם גם מהממשלה – כן, אנחנו רוצים להשליט חוק וסדר ביישובים הערבים, במיוחד לאור מגפת הפשיעה והאלימות בחברה הערבית, שכל כך סבלנו ואנחנו עדיין סובלים ממנה.

מנסור עבאס: אני חושב שביום חמישי הוכרזה הפסקת אש, וממש ביום חמישי התחלנו בגל חדש של רציחות באום אל פאחם, בשפרעם ובעוד מקומות, חזרנו לשגרת הפשיעה והאלימות.

מנסור עבאס: ולכן, אין לנו בעיה כאזרחי המדינה הערבים, ואני כחבר כנסת נבחר – אנחנו רוצים את שלטון החוק\

מנסור עבאס: את המשילות, לשמור על הסדר, אבל גם לשמור על הסדר, אבל גם לשמור על הזכות להביע דעות חופשיות במסגרת הנורמה או במסגרת כל משטרה דמוקרטי.

מנסור עבאס: אני חושב שאנחנו נתחיל את הדיון קודם כל בהצגה של המשטרה וגם של הפרקליטות, מה תמונת המצב היום.

מנסור עבאס: נשמע פרטים ונתונים, ואחר כך כמובן שנשאל שאלות מה כיווני הטיפול והמדיניות בכל האירועים האלה, לאן אנחנו רוצים להגיע.

מנסור עבאס: אנחנו נתחיל איתך, ניצב משנה יגאל עזרא, רמ"ח סיכול פשיעה אגף סייף.

יגאל עזרא: בוקר טוב, אדוני היושב-ראש, מכובדיי כולם.

יגאל עזרא: אני מסתכל באמת במצב קצת יותר רחב ולאחר מכן נתכנס לשבועיים האחרונים, או קצת יותר מהשבועיים האחרונים, בנושא פעילות המשטרה בכל מה שקשור גם לאלימות בחברה הערבית וגם בכל מה שקשור באירועים האחרונים בעקבות פרוץ הפרות הסדר בקנה מידה באמת רחב.

יגאל עזרא: תראו, משטרת ישראל – נשים את הדברים על השולחן – שותפה מלאה יד ביד עם החברה הערבית מתוך מטרה למגר את הפשיעה ברחוב הערבי.

יגאל עזרא: זו מכת מדינה, ואנחנו באמת עושים את המאמצים הגדולים כדי להיות שם ולהשפיע, ולהוריד את עקומת הפשיעה במיוחד של אירועי הרצח המצערים.

יגאל עזרא: לכבוד המטרה העיקרית שלנו באמת בהקמת האגף, אגף הסייף, זה באמת להתמודד עם אותה פשיעה בצורה רחבה יותר, בצורה משמעותית יותר, כאשר אנחנו בתוך האגף עצמו הקמנו שלוש מחלקות, והמחלקה העיקרית שתתעסק בכל מה שקשור להמשך גיוס של שוטרים, של אזרחים מוסלמים למשטרה, ללוות אותם ולהוביל אותם גם לדרגות קצונה, לעשות להם את ההכנות הנדרשות.

יגאל עזרא: המחלקה השנייה היא מחלקת שותפויות שצועדת יד ביד עם כל המהלכים האלה, כי אי אפשר להיות רק בצד האכיפתי, חייבים להיות גם בצד של השותפויות, המון פרויקטים משולבים בתוך החברה הערבית.

יגאל עזרא: והמחלקה השלישית שאני אעמוד בראשה – מחלקת סיכול פשיעה בחברה הערבית, שהמטרה שלה ליצור תמונת מצב של הפשיעה ברחוב הערבי בכל מה שקשור לעבירות החזקת הנשק הבלתי חוקי, בכל אירועי הרצח וסחיטת דמי חסות – כל ארגוני הפשיעה וכנופיות הפשיעה, המטרה היא באמת לייצר תמונת מצב ארצית ולקבוע סדר עדיפות – איפה המשטרה תהיה, באיזו עוצמה המשטרה תהיה, ומי היחידה האחראית לטפל בתופעות האלה.

יגאל עזרא: הראייה היא באמת ראייה רחבה, עמוקה יותר, עם יכולות אופרטיביות גם בנקודת קצה.

יגאל עזרא: זה לא רק לתת את תמונת המצב אלא לאפשר להזרים כוחות משמעותיים כדי לטפל בתופעות האלה על פי סדר עדיפות.

יגאל עזרא: ברור שמשטרת ישראל לא יכולה להיות בכל פינה, בכל רחוב ובכל חדר בבית, אבל אנחנו נעשה את המאמצים ונשתדל, עם התקציבים שקיבלנו, עם ההגדלה של כוח האדם – לתת את המענה ההולם, האופרטיבי, כדי לגרום להורדת עקומת הפשיעה בסוגיה הזו.

יגאל עזרא: לצד זה אנחנו נקבע רשימת יעדים ומטרות משותפות שיהיו משולבות יחד עם השותפויות ויחד עם סיכול הפשיעה, כדי לצמצם את התופעה.

יגאל עזרא: יש לנו עבודה משותפת עם הפרקליטות ועם יחידת התביעות בתוך המשטרה באמת למקסם את היכולת שלנו ביצירת תשתית ראייתית מספקת להגשת כתבי אישום.

יגאל עזרא: באמת, אני לא אוהב להשתמש במונח הזה שמשתמשים בו בכלי התקשורת, שהמשטרה עוברת ואוספת את כלי הנשק.

יגאל עזרא: זה לא שאנחנו מסתובבים עם עגלה ואוספים מכל בית את כלי הנשק.

יגאל עזרא: העבודה סביב כלי הנשק היא עבודה קשה מאוד והיכולת שלנו להפעיל את המודיעין הנכון, היכולת שלנו להוביל לכוחות אופרטיביים שיתפסו את כלי הנשק, ובסופו של דבר גם לגבש תשתית ראייתית.

יגאל עזרא: אז נכון, עדיף שהנשק יהיה אצלנו ולא אצל העבריין.

יגאל עזרא: אבל הרצון שלנו לגרום לעבריין להיות מאחורי סורג ובריח כדי שלא תהיה לו את הנגישות ולא את הנשק – מתחילת השנה נתפסו 1,600 כלי נשק, אם זה אקדחים, רימונים, אם.

יגאל עזרא: 16, וקלאצ'ים – וכל הארסנל של האמל"ח שקיים, של אמצעי הלחימה.

מנסור עבאס: בנושא הזה, כי יש כל כך הרבה מספרים שעפים באוויר – מה ההערכה הרשמית של המשטרה על כמות הנשק שיש בחברה הערבית?

יגאל עזרא: אז אני רק אשלים את המשפט – אנחנו עם 25% עלייה בתפיסות כלי נשק ו-32% עלייה בכתבי אישום, שזה מאוד משמעותי.

יגאל עזרא: אז אנחנו רואים שהמודיעין הוא נכון, הוא מדויק, ובסופו של דבר גם התוצאות.

יגאל עזרא: אני יודע שהרבה מדברים על עשרות אלפי כלי נשק שנמצאים בחרה הערבית.

יגאל עזרא: אני 28 שנה במשטרה, אני מתעסק רק בנושא החקירות והמודיעין גם המון בתוך החברה הערבית.

יגאל עזרא: אנחנו מדברים אכן על אלפי כלי נשק, לא על עשרות כלי נשק.

יגאל עזרא: אם אנחנו מנתחים ורואים נשק אחד שאנחנו קושרים אותו ל-20 זירות אז אנחנו מבינים שלא בכל אותה משפחה היה נשק אלא שהנשק רץ בין משפחות שונות.

מנסור עבאס: אז אתה מדבר על אלפי כלי נשק ולא עשרות או מאות אלפים?

יגאל עזרא: לא מאות.

יגאל עזרא: לא מאות אלפים, ולא עשרות אלפים, אני מדבר על עד 10,000 או 8,000 כלי נשק – זו ההערכה שלי, פחות או יותר.

יגאל עזרא: זו הערכה גסה, אמנם, והיא לא מבוססת על משהו, אבל כשאני רואה קישורי זירה ושאותו כלי נשק ירה במספר זירות, סימן שזה לא שבכל משפחה יש נשק.

יגאל עזרא: ואם נתכנס באמת לתקופה האחרונה, באמת לאירועים המצערים שהובילו לפרוץ האלימות באלפי זירות, אפשר להגיד, משטרת ישראל כפי שאתם יודעים נמצאת בסד"כ של 2.7 שוטרים לכל אלף נפש, ולא יכולנו להיות, לצערי, בכל נקודה ובכל זמן כאשר האירועים האלה קרו, אבל התפרסנו בצורה רחבה כמה שיותר.

מנסור עבאס: מה הממוצע של מדינות – למשל ה OECD?

יגאל עזרא: 3.6 או 3.5.

יגאל עזרא: פחות או יןתר זה הממוצע.

מנסור עבאס: אז בערך כמה אלפי שוטרים חסרים?

יגאל עזרא: דיבר אתמול השר על גיוס של 5,000 שוטרים, הלוואי שאלה יהיו המספרים, כי ככל שאנחנו נהיה רבים יותר וממוקדים יותר – כך נוכל להשפיע.

יגאל עזרא: אבל אני מדבר על סדר גודל של 3,000-2,000 שוטרים שבקלות יעשו את השובר שוויון ואת הערך המוסף שלנו בהתמודדות שלנו עם הפשיעה.

יגאל עזרא: אני מזכיר לכם שהפשיעה זה לא רק אותו שוטר שנמצא ברחוב ומשפיע, אלא גם אותו שוטר שנמצא מאחור – החוקר, היומנאי, התביעות – כל המערכים האלה שהם מערכים תומכים של כל הכוחות האופרטיביים שנמצאים בשטח.

יגאל עזרא: ואם אנחנו מתכנסים לשבועיים האחרונים, ודיברתי על האירועים המצערים שמשטרת ישראל התמודדה אתם ב-24 שעות, לאחר מכן עם גיוס של כוחות מילואים, פלוגות מילואים משמעותיות שהוזרמו בדגש לעיר לוד, גם לרמלה ולערים המעורבות כדי באמת, תוך 48 שעות עד 72 שעות ליצור את השליטה ולהחזיר את השקט לרחוב, ומצד שני להתחיל לגבש תשתית ראייתית, לאסוף ראיות, לאסוף את המודיעין – גם המצולם וגם הפורנזי, כל טביעות האצבע כדי לבוא ולתפוס באמת את אותם עבריינים שהיו פורעי חוק והובילו לאירועים מאוד מאוד קשים, לצערי.

יגאל עזרא: באירועים האלה נהרגו שני אזרחים בעיר לוד, גם מוסא חסונה וגם יגאל יהושע – שבסופו של דבר קיפחו את חייהם, לא משנה באיזו צורה ואיך, אבל האירועים מאוד מאוד מצערים ואנחנו נמצאים שם עם צוות החקירה כדי באמת לראות ולשקף את המציאות ובסופו של דבר להביא את הצדק לאור, להוציא את הצדק לאור ולבוא חשבון עם אותם עבריינים.

יגאל עזרא: אנחנו מדברים על כוחות שהחלו למעשה מעצרים משמעותיים מה-9 לחודש.

יגאל עזרא: אנחנו עד היום עם 1,590 עצורים שנכלאו, מתוכם – 1,093 שוחררו.

יגאל עזרא: כרגע עדיין כלואים 495 עצורים, יש 1,299 בגירים, לצערי – גם 291 קטינים, והוגשו עד עכשיו 165 כתבי אישום, 145 בפעולה הזו עד ה-23 לחודש, ומ-23 ועד 26 "חוק וסדר" – אני כבר אומר שמשטרת ישראל ניצלה את גיוס כוחות המילואים שהיו אצלנו כדי ליצור את היכולת שלנו לבוא ולהוציא את המודיעין אל הפועל, עם כוחות אופרטיביים לבצע מעצרים.

יגאל עזרא: ניצלנו את הסיטואציה הזאת, הרי אנחנו לא יכולים לגייס כל יום כוחות מילואים.

יגאל עזרא: ברגע שהיו לנו כוחות, אני כבר אומר אולי משהו שלא כולם מכירים, אבל אגף הסייף אמור להתחיל לפעול מ-1.6.2021, המבצע הזה היה מתוכנן כחלק מאחריות של אגף הסייף לפשיעה במגזר הערבי, הוא היה מתוכנן ל-1.6.

יגאל עזרא: ברגע שהבנו שהכוח נמצא כבר ברשותנו, והתחלנו במעצרים משמעותיים של מפרי הסדר, התחלנו גם לבצע את הפעילות האופרטיבית כנגד אותם עבריינים שמשפיעים על הרחוב הערבי בעבירות האלימות, האמל"ח, תפסנו עד עכשיו עשרות כלי נשק מכל הסוגים – מטענים, גם בקבוקי תבערה שמשמשים לא רק בפן הלאומני ובפן של עבירות הסדר אלא גם לריב בין חמולות, רכוש גנוב, המון סמים שנתפסו - - -

איתמר בן גביר: כשאתה אומר עשרות כלי נשק – זה בתוכם בקבוקי תבערה?

יגאל עזרא: לא.

יגאל עזרא: עשרות כלי נשק, ובקבוקי תבערה.

יגאל עזרא: זה שני דברים שונים.

יגאל עזרא: טיפלנו בעבירות של הרצח, כמובן, עבירות של הצתה, עבירות של אלימות חמורה, עבירות היירי, החזקות אמל"ח, יידויי אבנים שהיו by product של שומר החומות, של הפעילות שלנו, וכמובן – בעבירות הוונדליזם.

יגאל עזרא: אז הפעילות הזו אמורה להמשיך.

יגאל עזרא: אני מקווה שהכוחות האלה יישארו אתנו כמה שיותר, כי עוד פעם – ברגע שיש לנו את הכוח אנחנו יכולים להפעיל אותו גם לכל מה שקשור בטיפול באלימות החמורה בחברה הערבית, לצד אותן ראיות, אותם עבריינים שהפרו את הסדר בצורה בוטה, אנחנו יודעים מי אלה.

יגאל עזרא: מרביתם – אנחנו עושים פעולות כדי לאתר אותם, ובסופו של דבר להביא אותם לחקירה ולמצות את הדין גם כנגד אלה שהביאו לכל מה שקשור להפרות הסדר החמורות שהיו, פגיעה בנפש, פגיעה ברכוש.

יגאל עזרא: ואנחנו כמשטרה חייבים להיות שם, כמובן – יד ביד עם הפרקליטות ומערך התביעות.

יגאל עזרא: אני רוצה להגיד לך, אדוני, ובכך אסיים את דבריי: משטרת ישראל פועלת, והצגתי את הפן הפלילי האופרטיבי אבל אנחנו – אפשר להגיד שמהיום הראשון פועלים בציר של ההידברות, ואני אומר לכם באחריות ואני גם סבא לילד חדש, לנכד חדש, וגם עם 28 שנות שירות במשטרת ישראל – אני עובד אל מול החברה הערבית, אני עובד אל מול החברה היהודית – יש הרבה אנשים מצוינים שם.

יגאל עזרא: יש הרבה אנשים שרוצים ללכת אתנו והולכים אתנו יד ביד כדי להחזיר את השקט גם לערים המעורבות ובכלל, עם פרויקטים משולבים.

יגאל עזרא: הרגיעה הזו לא באה סתם.

יגאל עזרא: נכון שהרגיעה באה גם בפעילות אופרטיבית, במעצרים, ואנחנו נמשיך לעשות את זה – אבל גם בגלל אחריות שגילו אנשים משני צידי המתרס, גם יהודים וגם ערבים שהסתובבו ברחובות, דיברו, הרגיעו, והובילו בסופו של דבר לשקט הזה יחד עם הפעילות המשטרתית.

יגאל עזרא: אנחנו כבר החלנו בצוות עבודה שמסתכל בשביל המחר בפרויקטים העתידיים שאנחנו רוצים לעשות עם החברה הערבית, עם היהודים ועם הערבים, וכמובן שזה משולב ביחד – יש פרויקטים כאלה שמתחילים לרוץ כבר ואני מקווה שאנחנו כמשטרה נדע להיות ברחוב כדי להשפיע, יחד עם התושבים הנהדרים.

יגאל עזרא: אני אומר – אחוז קטן היה פורע חוק, אחוז גדול – אנשים שרוצים לשמור על השקט למען העתיד של הילדים שלהם.

יגאל עזרא: תודה.

מנסור עבאס: יגאל, רציתי לחדד נקודה.

מנסור עבאס: אתה אומר לנו שמבצע "חוק וסדר" היה מתוכנן כמבצע בעבודה השגרתית של אגף הסייף ואז שילבתם את המבצע הזה גם בתוך האירועים שהיו.

יגאל עזרא: כן.

יגאל עזרא: ברגע שהבנו שקיים קודם כל מידע לגבי עבריינים שמשפיעים על הרחוב הערבי בעבירות האלימות והחזקות האמל"ח, וסוף כל סוף יש כוח משמעתי שעומד לרשותנו – אותו גיוס של פלוגות מילואים של מג"ב, הבנו שאפשר להקדים את הפעילות הזו, וכך עשינו.

יגאל עזרא: אז אנחנו משלבים את ההמשך של אירועי הפרות הסדר יחד עם הפעילות החדשה כנגד אלימות בחברה הערבית, וזה - - -

מנסור עבאס: באיזה שלב אנחנו במבצע "חוק וסדר"?

יגאל עזרא: המפכ"ל עושה הערכת מצב היום.

יגאל עזרא: אחרי שהוא יסיים את הערכת המצב אנחנו נקבל, כמובן, את ההנחיות ואנחנו נמשיך.

יגאל עזרא: אנחנו נמצאים בשיאו של המבצע כרגע.

יגאל עזרא: יש עדיין יעדים שאנחנו רוצים להגיע אליהם, אבל שוב – המפכ"ל יחליט ואנחנו נפעל בהתאם.

מנסור עבאס: יש טענה כזו שחלק מהמעצרים – התבצעו על ידי כוחות משטרה שנכחו באירוע, בבית, ויש אזרחים שאומרים – למה הם לא מזמינים אותי לחקירה, ואני בא לתחנת המשטרה ואז יושב מול החוקר, ולמה צריך לבוא עם כוח משטרתי לבית באמצע הלילה, וכו'.

מנסור עבאס: אתם לא מבחינים בין גורם וגורם?

יגאל עזרא: יש הרבה מצבים שאני אישית וכמובן אחרים – שאפשר להזמין בדרך הטלפון – אדוני תגיע, אבל ברגע שאני יודע שאותו עבריין מחזיק סמים בבית או נשק או כל מיני דברים אחרים אני לא אתקשר ואגיד לו – תבוא עם הסמים.

אימאן ח'טיב יאסין: אבל זה לא המקרה.

יגאל עזרא: אז אני מדבר על אירועים שהיינו מחויבים להיות שם.

יגאל עזרא: במרבית האירועים גם הגענו עם צו חתום על ידי שופט.

יגאל עזרא: יש אירועים שאפשר להזמין בטלפון, מרבית האירועים – אי אפשר להזמין בטלפון, צריך להיות נוכחים, לתפוס ראיות, לתפוס דברים ששימשו לדבר עבירה, ו - - -

שמחה רוטמן: אדוני היושב-ראש, יש לי כמה שאלות הבהרה.

קריאות: - - -

מנסור עבאס: שנייה, חברים.

מנסור עבאס: אז בואו ניקח שנייה לשאלות.

שמחה רוטמן: דיברת על מספר נשקים ואמרת שלהערכתך יש אלפי נשקים.

שמחה רוטמן: אתמול על בימת הכנסת השר אוחנה דיבר שלה

שמחה רוטמן: ערכת המשרד יש לפחות עשרות אלפי כלי נשק.

שמחה רוטמן: בדיון בוועדה למעמד האישה אמרה חברת הכנסת עאידה תומא סלימאן שגם ההערכה שלה די דומה, גם היא דיברה על מספרים דומים.

שמחה רוטמן: לפי נתוני המשטרה, אגף חקירות ומודיעין נפתחו 15 אלף תיקים ב 5-4 השנים האחרונות.

שמחה רוטמן: אז יש כ-10,000 מעצרים, 2,000 כתבי אישום, 40 אלף אירועי ירי מדווחים בחמש השנים האחרונות – ואלה נשקים שירו.

שמחה רוטמן: אתה בטוח שאתה רוצה להישאר עם ההערכה שמדובר על אלפי כלי נשק?

יגאל עזרא: אני אומר – כל אחד עושה את ההערכה שלו.

יגאל עזרא: ההערכה היא הערכה גסה, גם שלהם וגם שלי.

יגאל עזרא: כשאני מדבר על אלפי כלי נשק אני מדבר על מספרים שיותר קרובים ל 10,000 מאשר ל-1,000.

יגאל עזרא: זה אחד.

יגאל עזרא: שתיים, אותם 40 אלף אירועי ירי שהיו בחמש השנים האחרונות –אני אומר לך שהיו הרבה אירועים שאותו נשק ירה במספר לא מבוטל של אירועים.

יגאל עזרא: זו ההערכה, בסופו של דבר.

שמחה רוטמן: אז השר לביטחון הפנים שאמר שיש להערכתו עשרות אלפי כלי נשק – לא יודע על מה הוא מדבר.

יגאל עזרא: אני אמרתי – יותר קרוב ל-10,000.

שמחה רוטמן: אז פתחתם 15 אלף תיקים שפתחתם, זאת אומרת שאתם יודעים על נשק ועדיין, אחרי שאספתם מהרחוב 15 אלף נשקים כי אחרת לא הייתם פותחים תיק, אז עדיין נשארו רק אלפי?

מנסור עבאס: מה התקופה?

שמחה רוטמן: חמש השנים האחרונות.

שמחה רוטמן: זה דוח שהגישה המשטרה אתמול.

מנסור עבאס: אוקיי, יש כלי נשק שיוצאים, ויש כאלה שנכנסים.

שמחה רוטמן: חייבים להכיר את הנתונים של הבעיה לפני שמנסים לפתור אותה.

יגאל עזרא: הבהרה קטנה: גם כשנתפסת תחמושת היא נחשבת ככלי נשק.

יגאל עזרא: אז המספרים שאתה מדבר עליהם כוללים גם נושא של תחמושת.

אבתיסאם מראענה: תודה ליושב-ראש הוועדה ד"ר מנסור עבאס.

אבתיסאם מראענה: בוקר טוב לכולן ולכולם.

אבתיסאם מראענה: יש לי שאלה לגבי המידה – אני לא כל כך מבינה בדרגות משטרה, אשמח שתגיד לי בדיוק מה התפקיד שלך.

יגאל עזרא: אני ניצב שנה יגאל עזרא.

יגאל עזרא: התפקיד שלי עד השבוע-שבועיים הקרובים זה קצין אגף החקירות והמודיעין של מחוז מרכז ואני אמור להיות ראש מחלקת סיכול פשיעה בחברה הערבית באגף הסייף, האגף החדש שהוקם.

אבתיסאם מראענה: השאלה שלי תקפה לרוב החברה הערבית שאין לה שמץ של מושג מה קורה בתוך המשטרה – דרגות, תפקידים, עניינים, אז נשמח אם תתחילו לתווך לנו את הנושא הזה, כי אני חושבת שזו התחלה של דיאלוג והבנה.

יגאל עזרא: אני אישית עושה הרצאות בבתי ספר ערבים ומעביר להם את המידע הזה, ואני אשמח להגיע לכל מקום שתרצו כדי להעביר את האינפורמציה.

אבתיסאם מראענה: יופי, מעולה.

אבתיסאם מראענה: אז השאלה שלי היא כזאת: דיברת על התוכנית מה-1 ליוני המשטרה הייתה ערוכה לתוכנית של "חוק וסדר", נכון?

יגאל עזרא: אמרתי שב-1.6 אגף הסייף היה אמור לקום, ובתוך זה חלק מהפעילות המתוכננת זה היה גם מבצע חיפושים – בהיקף אמנם קטן יותר, כי לא היה לנו את שאר הכוחות, אבל זה היה התכנון.

אבתיסאם מראענה: אז אתה בעצם אומר שלא היה לכם את הכוח על מנת שהמבצע של "חוק וסדר" קודם לא היה קם, בעצם.

אבתיסאם מראענה: בגלל הכוח או בגלל תקציבים?

יגאל עזרא: משטרת ישראל פועלת 24/7 בפעילות אינטנסיבית למיגור תופעות האלימות בחברה הערבית ובחברה היהודית.

יגאל עזרא: זה לא שלא עבדנו עד עכשיו.

יגאל עזרא: המשכנו לעבוד, עשינו את הפעילות בעשרות חיפושים, בעשרות אם לא במאות פעילויות במשך יום כנגד התופעות האלה.

יגאל עזרא: ריכוז הכוח והמאמץ התאפשר לנו ברגע שיש את הגיוס של כוחות המילואים.

יגאל עזרא: כמובן שכמו בכל מקום יש היעדר תקציב, היעדר כוח מספיק, אבל אנחנו יודעים להסתדר עם מה שיש ועושים את - - -

אבתיסאם מראענה: אתה דיברת על שלוש מחלקות שמיועדות לקום.

אבתיסאם מראענה: אתה אומר שמתכוונים להקים מחלקת גיוס מוסלמים.

אבתיסאם מראענה: אתה יכול להסביר לי למה עשית את ה "הפרד ומשול" ואמרת מוסלמים?

אבתיסאם מראענה: מה הייתה הכוונה ולמה בעצם אתה מחריג אותם או מתעדף אותם?

יגאל עזרא: חבל שגברתי לא מכירה, אבל משטרת ישראל עוסקת חמש שנים כבר בכל מה שקשור למנהלת בחברה הערבית.

יגאל עזרא: המנהלת בחברה הערבית מתעסקת מזה כחמש שנים – כחלק מהמסקנות וההנחיות שקיבלנו, והן באמת הנחיות מקצועיות ונכונות – לפעול אל מול החברה המוסלמית שעד לפני חמש שנים נמנעה מלהתגייס למשטרה.

יגאל עזרא: התגייסו רק מתי מעט התגייסו.

יגאל עזרא: הפעולות האלה שהיו במנהלת של החברה הערבית התמקדו חוץ במגזרים האחרים בעיקר במגזר המוסלמי, כדי לשתף אותם ולהביא אותם להתגייס למשטרת ישראל כחלק מהדו-קיום וחלק מהשיח המשותף והיכולת שלהם להביא את החברה שלהם לתוך המשטרה.

יגאל עזרא: ולראייה – המספרים עלו באלפי אחוזים של שוטרים מוסלמים שמשרתים במשטרת ישראל.

אבתיסאם מראענה: אני ממש לא רוצה להיכנס ל "הפרד ומשול" ולהתחיל לחלק את החברה הערבית הפלסטינית למוסלמים ונוצרים ודרוזים.

אבתיסאם מראענה: אני חושבת שהגיע הזמן שתדברו על החברה הערבית באופן כולל.

אבתיסאם מראענה: כל מי שמדבר ערבית הוא פשוט ערבי.

אבתיסאם מראענה: כמו שאנחנו לא רוצות להגיע לסיטואציה שבה אנחנו אומרות שיש לנו את החברה היהודית והחברה הערבית, אנחנו מדברות על החברה הישראלית, ואז מהרגע הזה יש לנו אחריות מלאה - - -

מנסור עבאס: אוקיי.

מנסור עבאס: יש לך עוד שאלות אחרונות של מידע?

אבתיסאם מראענה: יש לי שאלה אחרונה.

אבתיסאם מראענה: אז בעצם, שלושת המחלקות שאתם מתכוונים להקים במשטרת ישראל – מחלקת גיוס מוסלמים או חברה ערבית, מחלקה שיתופית ומחלקה שבעצם אתה הולך לעמוד בראשה.

אבתיסאם מראענה: אז שלושת המחלקות האלה עוד לא קמו, תתקן אותי אם הבנתי לא נכון.

יגאל עזרא: ציינתי קודם שהאגף אמור להתחיל לפעול מ 1.6.

יגאל עזרא: הם בשלבי הקמה – גם גיוס, גם - - -

אבתיסאם מראענה: וכל ההיערכות הזו – ושוב אני רוצה להתעקש על הנקודה הזו, הרי הפשיעה בחברה הערבית – סמים, פשיעה ורצח נשים וילדים, גניבות וסחר בלתי חוקי, אנחנו שנים בתוך הדבר הזה, שנים מתריעים ומתריעות על מה שקורה בחברה הערבית, אתה מסכים אתי.

אבתיסאם מראענה: ולמה בעצם שלוש המחלקות האלה, שזה נשמע לי יופי של התחלה של עבודה, של תפקוד של משטרה – למה בעצם כל המחלקות האלה לא פעלו בזמן שאנחנו התרענו?

יגאל עזרא: אני לא יודע לייחס את זה לזמן.

יגאל עזרא: אני יודע שמשטרת ישראל קיבלה הנחיה עם המפכ"ל שבא והצביע על נקודה שאנחנו רוצים לחזק את הפעילות בתוך החברה הערבית.

יגאל עזרא: ברגע שהתקבלה החלטה כזו עם השר לביטחון הפנים וכמובן קיבלנו את התקציבים שצריך, התחלנו להתמקד בגיוס ובהקמה, בראיון המסדר של האגף הזה.

יגאל עזרא: בסוף אני מקווה שבאמת האגף גם יצדיק את עצמו ובאמת נוכל לצמצם את עבירות האלימות, הפשיעה והאמל"ח ברחוב הערבי.

אבתיסאם מראענה: שאלה אחרונה ומסכמת – אנחנו נדבר על אמון, כי אני חושבת שאמון זה היחסים הכי מתבקשים, בטח עכשיו, בטח קודם, בטח בעבר ובטח בעתיד.

אבתיסאם מראענה: השאלה שנשאלת היא: כשיש כוח מסיבי של שיטור ומשטרה, כוחות מג"ב, יס"מ וכוחות מיוחדים שנמצאים ברחוב הערבי והרחוב הישראלי בכלל, וגם אני בתור אמא לילדה בת 7, כשאני מסתובבת ביפו ואני רואה את הכוחות המטורפים האלה, וכשהילדה שלי שואת אותי: אמא, מה קורה כאן?

אבתיסאם מראענה: יש מלחמה?

אבתיסאם מראענה: מה זה המפגן הזה?

אבתיסאם מראענה: אני מפחדת.

אבתיסאם מראענה: אני מפחדת שהרבה ילדות ו - - -

שמחה רוטמן: מה זה, זה כבר נאום - - -

מנסור עבאס: חברת הכנסת אבתיסאם, ביקשת ונתתי לך מעל ומעבר.

מנסור עבאס: אמרנו שאלות של מידה.

מירב חג'אג': תגידי לה שעושים פוגרומים ביהודים.

אבתיסאם מראענה: השאלה היא איך אנחנו מתווכות את כל מפגן הכוח הזה לרחוב הערבי והישראלי, לכל הילדות והילדים – לא משנה מאיזה לאום, איך אנחנו בעצם בונות את האמון אחרי מפגן כוח אגרסיבי, אינטנסיבי, שהוא ממש לא הולך לעזוב - - -

שמחה רוטמן: זו שאלה או הצהרה?

שמחה רוטמן: זו שאלה עם סימן שאלה בסוף?

אבתיסאם מראענה: איך הוא הולך לעבור, איך הוא הולך לעבוד בבניית האמון העתידי.

מנסור עבאס: אוקיי.

מנסור עבאס: אז שאלה אחרונה, ותוכל לענות ואז נעבור לשאלות נוספות.

מנסור עבאס: אבל חברים, אני רוצה להתקדם בדיון.

מנסור עבאס: יהיה לנו זמן לדון וכל אחד יביע את הדעות שלו ואת הבקשות שלו.

יגאל עזרא: אתייחס לנושא.

יגאל עזרא: אחד, הכוחות שהגיעו לשטח לא הגיעו סתם, זה לא מהאוויר.

יגאל עזרא: היו שם אירועים קשים מאוד של זריקות בקבוקי תבערה שכתוצאה מהם נפגע באורח אנוש, אפשר להגיד, קטין.

יגאל עזרא: נהרגו אנשים באירועים האלה - - -

אבתיסאם מראענה: בלינץ' בבת ים.

יגאל עזרא: היו שם אירועי אלימות קשים מאוד והיינו חייבים - - -

קריאה: ועוד ארבעה לינצ'ים.

איתמר בן גביר: אבל היא לא סופרת, כי זה לא מעניין אותה.

איתמר בן גביר: יהודים אפשר להרוג.

קריאות: - - -

אבתיסאם מראענה: מאוד מעניין - - - אתה לא יודע כמה.

איתמר בן גביר: מעניין את הסבתא שלך שפוגעים ביהודים.

מירב חג'אג': עשרות לינצ'ים לא מדווחים ביהודים.

מנסור עבאס: סליחה, לא לדבר ללא רשות.

מנסור עבאס: קודם כל נתתי לחברי הכנסת.

מנסור עבאס: מי שרוצה לדבר שיבקש.

מנסור עבאס: וגם, בבקשה – תוכל לתמצת את התשובה?

מנסור עבאס: אנחנו רוצים להתקדם.

יגאל עזרא: היינו חייבים לשים את הכוחות בנקודות הזמן האלה, ואנחנו נמשיך להשקיע אותם, לצד – כפי שציינתי בסוף דבריי, השותפויות, היכולת שלנו ליצור עבודה משותפת עם האוכלוסייה החיובית – היא תביא בסופו של דבר גם לשינוי.

איתמר בן גביר: גם אני רוצה לשאול שאלה.

מנסור עבאס: אבל שאלות של מידה.

איתמר בן גביר: כמו אבתיסאם, בדיוק כמו אבתיסאם.

איתמר בן גביר: יש לנו את אותן זכויות, אני מקווה.

אבתיסאם מראענה: אל תשווה ביני לבינך.

איתמר בן גביר: תודה רבה.

אבתיסאם מראענה: בבקשה.

איתמר בן גביר: קודם כל שאלה ראשונה – דיברת על איסוף של עשרות כלי נשק.

איתמר בן גביר: אתה בעצמך אמרת שזה מתוך 10,000 כלי נשק לא חוקיים.

איתמר בן גביר: יש גם מספרים אחרים, אבל נלך שנייה לפי השיטה שלך.

איתמר בן גביר: איך אתם מסיימים את המבצע במצב כזה?

איתמר בן גביר: אם בסך הכל לקחתם עשרות כלי נשק שכשיש – תוריד את העשרות האלה מתוך ה-10,000, אז זאת אומרת לפחות 9,900 כלי נשק שהם לא חוקיים – איך אתם, ויש לכם את האחריות, אגב, לא רק כלפי יהודים, זה גם כלפי ערבים, הרי כלי הנשק האלה מופנים גם כלפי ערבים.

איתמר בן גביר: איך יכולה להיות לכם אחריות לסיים את המבצע ולדעת שמחר בבוקר כלי הנשק האלה יכולים לפגוע באיזה ילד או ילדה, לא משנה אם הם יהודים או ערבים.

מנסור עבאס: אוקיי.

מנסור עבאס: אז אתה יכול לשאול את כל השאלות שאתה מעוניין לשאול, ואז הוא ישיב פעם אחת.

מנסור עבאס: אני לא יכול לגרור את זה.

איתמר בן גביר: למה?

איתמר בן גביר: היא שאלה והיא שאלה - - -

אבתיסאם מראענה: זו ועדה לענייני ערביות - - - מצוינת.

שמחה רוטמן: מה?

שמחה רוטמן: מה הייתה האמירה הזאת?

אבתיסאם מראענה: זו ועדה לענייני ערביות.

שמחה רוטמן: אה, כן?

שמחה רוטמן: אז זו ועדה שרק ערבים יכולים לדבר בה?

איתמר בן גביר: אתה שמעת מה היא אמרה?

איתמר בן גביר: זו ועדה שרק ערבים יכולים לדבר בה?

שמחה רוטמן: שמעת את ההערה הזאת?

שמחה רוטמן: זו ועדה לענייני המגזר הערבי ולכן רק ערבים יכולים לדבר.

מנסור עבאס: חברים, זו ועדת כנסת, אנחנו מתנהלים בצורה עניינית וממלכתית.

מנסור עבאס: בבקשה.

מנסור עבאס: חבר הכנסת בן גביר, תשאל את כל השאלות בבקשה.

איתמר בן גביר: תודה.

איתמר בן גביר: דבר שני – הנושא של ההידברות.

איתמר בן גביר: אז באמת טוב שהוא כותב, כדי שאחרי זה הוא יוכל לזכור ולענות לי.

איתמר בן גביר: השאלה השנייה זה על עניין ההידברות.

איתמר בן גביר: הידברות זה דבר חשוב, כולנו מסכימים.

איתמר בן גביר: אבל השאלה –שההידברות שלכם היא לא רק עם גורמים שבאמת צריך להידבר אתם, כי הם רוצים שלום ושלווה ולהרגיע את השטח, אלא אני הייתי בלוד, וראיתי תופעה מאוד מעניינת – כשזורקים אבנים על יהודים, ואתם הלכתם להידבר עם מי שזורק אבנים.

איתמר בן גביר: האם יש לכם כללים בהידברות הזאת?

איתמר בן גביר: האם מי שזורק אבנים או מי שמסית, כמו השייח' יוסוף אלבז שהסית שם לפגוע ביהודים – האם גם אתו אתם מדברים או מדברים רק עם מישהו נורמטיבי?

אימאן ח'טיב יאסין: - - - שאתה מדבר על מסיתים.

מנסור עבאס: האם יש עוד שאלה?

איתמר בן גביר: בוודאי שיש עוד שאלה.

איתמר בן גביר: היא שאלה, גם אני אשאל.

מנסור עבאס: בבקשה, תשאל את השאלה הזאת.

איתמר בן גביר: בסדר, מנסור.

איתמר בן גביר: אתה לא יכול לתת לה לשאול עשר שאלות - - -

מנסור עבאס: אני נותן לך, אני נותן לך.

מנסור עבאס: תשאל.

מנסור עבאס: תשאל.

מנסור עבאס: אנחנו מעוניינים לשמוע את כל השאלות.

איתמר בן גביר: יפה.

איתמר בן גביר: השאלה השלישית היא לעניין חקירות הלינצ'ים.

איתמר בן גביר: אבתיסאם דיברה כאן על הלינץ' בבת ים שהוא ראוי לכל גינוי, אבל אני מדבר גם על עוד לפחות – אני יודע על לפחות 30,40,50 לינצ'ים, גם בעכו, גם ביפו, גם בשמעון הצדיק.

איתמר בן גביר: אני רוצה לדעת מה קורה עם החקירות שם.

איתמר בן גביר: אני מבין ששירות הביטחון הכללי חוקר חלק מהמקרים, אבל חלק מהמקרים לא שירות הביטחון הכללי חוקר אלא אתם חוקרים.

איתמר בן גביר: והשאלה היא אם עצרתם חשודים בעכו, מה קורה אתם?

איתמר בן גביר: יש בן אדם שמאושפז עכשיו, אלעד בן ג'וליה.

איתמר בן גביר: מאושפז עד עכשיו בבית חולים במצב קשה, יש בחור אחר – מור, שיצא מבית החולים בשן ועין.

איתמר בן גביר: מה קורה עם החקירות שם?

איתמר בן גביר: האם אתם חוקרים את זה?

איתמר בן גביר: ואיפה נמצא הסטטוס של החקירה.

איתמר בן גביר: ושאלה אחרונה: דיברת על כתבי אישום.

איתמר בן גביר: אמרת שיש 190 או משהו כזה – זה היה פחות או יותר המספר.

יגאל עזרא: 165.

איתמר בן גביר: כתבי אישום – על מה?

איתמר בן גביר: באיזה עבירות אתם מגישים כתבי אישום?

איתמר בן גביר: הרי כשאתם מטפלים לדוגמה בנוער הגבעות, אז כל דבר הופך להיות מניע לאומני ולוקחים את התיקים לבית משפט מחוזי, ומגישים גם עררים ועיכובי ביצוע עם חלילה מישהו משתחרר.

איתמר בן גביר: האם אותה מדיניות ננקטת כאן או ש-165 כתבי האישום האלה הם כדי לצאת ידי חובה והגשתם בעבירות תקיפה כשיש לכם, לדוגמה, ניסיונות לרצח?

יגאל עזרא: אני אתייחס לשאלות.

יגאל עזרא: מבצע כלי הנשק – לא שמעת אותי אפילו במילה אחת מדבר על זה שהוא מסתיים.

יגאל עזרא: אנחנו נמשיך לפעול ביתר שאת.

יגאל עזרא: אמרתי שהמפכ"ל עושה הערכת מצב והוא יקבע עד מתי אנחנו נמשיך להפעיל ולהחזיק את כוחות המילואים.

יגאל עזרא: אנחנו ממשיכים בשגרה לפעול כנגד אותם כלי נשק לא חוקיים שנמצאים, ולראייה – העליות המשמעותיות גם בתפיסות וגם בהגשות כתבי אישום.

יגאל עזרא: ועוד דבר נוסף וחשוב שציינתי אותו – הקמת האגף.

יגאל עזרא: הקמת האגף היא היכולת שלנו להתמודד עם התופעות האלה בהיקפים רחבים, נקודתיים ומשמעותיים יותר.

יגאל עזרא: אז לא נפסיק ולא נשקוט עד שנדאג לתפוס את כלי הנשק האלה, וככה אנחנו עושים ונמשיך לעשות.

יגאל עזרא: המבצע ממשיך, וכרגע נמצאים בשטח אלפי שוטרים ופועלים בתחום.

יגאל עזרא: סוגיית ההידברות – אני לא רוצה להתייחס לאדם כזה או אחר.

יגאל עזרא: אנחנו מנהלים הידברות עם גורמים חיוביים.

יגאל עזרא: אנחנו מקיימים הידברות עם גורמים משפיעים משני הצדדים.

יגאל עזרא: אני לא רוצה להתייחס האם אנחנו מדברים עם זה או עם זה, אני רוצה להגיע לך שיש הרבה אנשים חיוביים מצוינים – גם מהצד היהודי וגם מהצד הערבי, שנרתמים למשימה הזאת.

איתמר בן גביר: השאלה אם אתם מדברים גם עם מי שמעודד לרצח.

יגאל עזרא: מי שמעודד לרצח לא נמצא בלכסיקון שלנו כגורם חיובי, מן הסתם.

יגאל עזרא: הסוגיה השלישית המשמעותית היא החקירות של הלינץ'.

יגאל עזרא: אני לא רוצה להתייחס לאירוע ספציפי כזה או אחר, אני גם לא באתי מוכן לגבי כל אירוע האם עצרנו או לא עצרנו, אבל במרבית האירועים אם לא בכולם יש עצורים, יש צווי איסור פרסום.

יגאל עזרא: יש חקירות משותפות עם השב"כ, ויש חקירות שאנחנו מבצעים בימ"רים, ביחידות המרכזיות שלנו וביחידות למלחמה בפשיעה שלנו.

יגאל עזרא: אנחנו לא שמים את התיקים האלה בצד.

יגאל עזרא: גם אם בחלק מהתיקים אין עצורים – אנחנו מפעילים מודיעין, מפעילים את הפורנזיקה שלנו, כדי לאתר את אותם חשודים שהיו מעורבים בפרעות האלה, כמובן באירועי הלינץ', באירועי האלימות בעבירות ההצתה וכל מה שקשור לאירועים האלימים שהיו.

יגאל עזרא: הסוגיה הרביעית – נמצא פה נציג של הפרקליטות, אני מקווה, אבל אין פה הבדל בין יהודי לערבי.

יגאל עזרא: כל עבירה שיש לה מניע לאומני מקבלת את ה - - -

איתמר בן גביר: אז למה בלינץ' בבת ים הגשתם על ניסיון לרצח ובלינץ' ביפו ובעכו חוקרים על עבירות הרבה יותר מינוריות?

מנסור עבאס: נשאל את הפרקליטות.

יגאל עזרא: משטרת ישראל לא מגישה כתבי אישום.

יגאל עזרא: מי שמגיש את כתבי האישום זה הפרקליטות – אז תשאלו אותם.

יגאל עזרא: אבל בחלק מהתיקים כן - - -

מנסור עבאס: יגאל, אתה יכול להעיר גם החלוקה?

מנסור עבאס: דיברת על 165 כתבי אישום ועל 1,590 עצורים, ושעדיין עצורים 490.

מנסור עבאס: כמה קטינים גם עצורים וגם שהוגש נגדם כתב אישום?

יגאל עזרא: הפירוט של כתבי האישום – אין לי לגבי קטינים, אבל זה פחות או יותר באותו יחס.

יגאל עזרא: אבל יש לנו 291 קטינים עד 23 לחודש שנעצרו, זה 1,299 - - -

מנסור עבאס: כמה מהם שוחררו?

יגאל עזרא: אני אומר שסך הכול שוחררו קרוב לאלף, אין לי חלוקה כמה יהודים וכמה ערבים, אבל כמובן – באחוז עצמו יש עדיין אחוז קטן של עצורים קטינים שעדיין כלואים.

יגאל עזרא: מרבית העצורים הם עצורים בגירים.

שמחה רוטמן: למה אין חלוקה, אגב?

יגאל עזרא: לא הבאתי את הנתון הזה.

יגאל עזרא: אבל אפשר לבדוק את זה.

מנסור עבאס: אז אנחנו נדאג לקבל פילוח מלא של כל התמונה.

מנסור עבאס: גם כדי להעיר על הנושא של ערבים ויהודים וסימטריה ולא סימטריה: מה מספר האזרחים היהודים שנעצרו, שהוגשו נגדם כתבי אישום?

יגאל עזרא: אם אנחנו מסתכלים מ-9 לחודש ועד היום בשני המשכים של הפעילות שלנו, סדר הגודל הוא – 183 יהודים שנעצרו לעומת 1,600, כמעט 1,700 ערבים שנעצרו, זו החלוקה.

יגאל עזרא: כתבי האישום זה בדרך כלל – 8% יהודים ו - - -

שמחה רוטמן: כמה מהם הובאו להארכת מעצר?

יגאל עזרא: אין לי את הנתון הזה פה.

איתמר בן גביר: הרי היה אירוע אחד של לינץ' של יהודים.

איתמר בן גביר: לעומת זאת היו מאות מקרים של ערבים.

איתמר בן גביר: איך הגעת למספר כזה?

איתמר בן גביר: איך יכול להיות שכל כך הרבה עצורים יהודים?

קריאות: - - -

יגאל עזרא: - - -

שמחה רוטמן: רגע, היושב-ראש, אם אפשר מיקוד: כמה בעיר לוד?

שמחה רוטמן: כמה יהודים נעצרו בעיר לוד?

שמחה רוטמן: אני אשמח אם תוכל לברר.

שמחה רוטמן: וכמה ערבים?

שמחה רוטמן: אני מבקש.

מנסור עבאס: אנחנו נדרוש את האינפורמציה המלאה כדי שהתמונה תהיה שקופה לכולנו.

מנסור עבאס: אז ברשותכם, נעבור לפרקליטות.

גלית שוהם: אני ראש צוות מעצרים בפרקליטות מחוז ירושלים פלילי, ואני אדבר על ההתפרעויות שהחלו בירושלים למעשה, לפחות החל מחודש הרמאדן.

מנסור עבאס: אנחנו רוצים את הנתונים בכל הארץ, לא רק במחוז ירושלים.

גלית שוהם: כן, בוודאי.

גלית שוהם: אני אדבר על נתונים מכל הארץ, אני רק אומרת שההתפרעויות בירושלים החלו כבר באמצע אפריל, וכמובן לאחר מכן התפשטו לשאר המחוזות בארץ, וביתר שאת – החל מיום ירושלים, במצב שומר החומות.

גלית שוהם: לפני שאציג את הנתונים אני רק רוצה להדגיש שלפרקליטות יש מדיניות אכיפה שוויונית בכל מה שקשור להגשת כתבי אישום ומעצרים, בלי הבדל בין ערבים ליהודים.

גלית שוהם: כמובן – כל אחד בהתאם לחלקו ולראיות שיש נגדו.

גלית שוהם: אני מדגישה את המובן מאליו שאנחנו בוחנים ראייתית כל תיק לגופו.

גלית שוהם: אנחנו לא מתפשרים על ראיות, גם כשהמצב בשטח בוער.

גלית שוהם: מאז מבצע שומר החומות הוקם בפרקליטות פורום שבו שותפים בכירי פרקליטים מכל מחוז, כמו גם המחלה לתפקידים מיוחדים – פורום מונחה ישירות על ידי פרקליטות המדינה, כדי באמת להתוות מדיניות אחידה בכל מה שנוגע למעצרים והגשת כתבי אישום.

גלית שוהם: אז לגבי הנתונים – נכון לאתמול מספר תיקי המעצר שטופלו בכל המחוזות בארץ – 349 תיקים, מתוכם 175 תיקים הוגשו בהם כתבי אישום נגד 263 נאשמים, 81 מתוך הנאשמים הם קטינים, 30 נאשמים יהודים.

גלית שוהם: מבחינת כתבי האישום שיוחס להם מניע גזעני אנחנו מדברים על 15 כתבי אישום עם מניע גזעני.

גלית שוהם: בנוסף ל-15 האלה, 9 כתבי אישום הוגשו כשהעבירות המיוחסות בהן הם מעשי טרור.

גלית שוהם: יש מספר תיקי הסתה בודדים ורוב העבירות, למעשה, שאנחנו מדברים עליהן – זה עבירות נגד הסדר הציבורי, התפרעויות, תקיפות שוטרים בנסיבות מחמירות, יידוי אבנים, הבערות צמיגים, זיקוקים, כל מה שקשור לפגיעה בכוחות הביטחון ותיקים שעניינם חבלה בגוף, כמובן לגבי אזרחים.

מנסור עבאס: מבחינת הגיל – קטינים ומבוגרים?

גלית שוהם: אז אמרתי שמתוך 263 נאשמים – 81 מהם קטינים.

גלית שוהם: מבחינת מדיניות המעצר, כשהמדינה בערה אנחנו חשבנו שכמובן נשקפת מסוכנות מכל מי שנטל חלק בהתפרעויות האלימות, שכן לשיטתנו, מי שמבצע עבירות כאלה, שאפשר לכנות אותן "מכת מדינה", בזמן מצב חירום, כשהאווירה בשטח מלהיטה ומסיתה – מי שמבצע את העבירות מעיד על עצמו שהוא מוסת.

גלית שוהם: ולכן יש כאן מסוכנות קונקרטית, גם אם היה מדובר בהתפרעויות ספונטניות.

גלית שוהם: כמובן שככל שהמצב בשטח נרגע גם מידת המסוכנות עשויה להשתנות, עדיין בתיקים שיש בהם רכיב של מניע גזעני יותר, נקודת המצב היא מעצר.

גלית שוהם: אבל בהחלט – רגיעה במצב או גורמים נוספים שגורמים למהות העוסק, כלומר – מי הוא העושה, יכולה להיות להם בהחלט השפעה על המעצר כיום, בנקודת הזמן הזאת.

גלית שוהם: עדיין לא הגענו למצב שבו המתיחות נעלמה לחלוטין, אבל אנחנו בוחנים כל דבר, והבחינה היא פרסונלית לגבי כל עצור ועצור.

שמחה רוטמן: אפשר רק שאלה לנתון שפספסתי?

שמחה רוטמן: כמה, מספרית, מתוך סך כתבי האישום – כמה יהודים וכמה ערבים?

גלית שוהם: 30 יהודים.

גלית שוהם: יש שם 30 נאשמים יהודים.

שמחה רוטמן: מתוך סך כל של כמה?

גלית שוהם: מתוך 263.

איתמר בן גביר: אמרת שיש 15 כתבי אישום ממניע גזעני.

איתמר בן גביר: כמה מתוכם ליהודים וכמה לערבים?

גלית שוהם: הרוב – ערבים.

גלית שוהם: אני לא יכולה לתת לך כרגע נתון ספציפי.

גלית שוהם: רוב כתבי האישום - - -

איתמר בן גביר: אבל מה קנה המידה?

איתמר בן גביר: אם יש 260 כתבי אישום לערבים ו-30 ליהודים, אז גם קנה המידה כאן צריך להיות בטח – 2-1 ליהודים, ו 13-12 לערבים.

מנסור עבאס: אי אפשר לדעת.

מנסור עבאס: אי אפשר לדעת.

מנסור עבאס: אנחנו כמובן - - -

איתמר בן גביר: אני אגיד למה אני שואל – כי לצערי בפרקליטות, ואגב לא רק במחוז ירושלים, כן?

איתמר בן גביר: אבל מאוד מקובל במגזר היהודי להוסיף את המניע הגזעני, ומצד שני, כשמדובר בערבים שעושים לדוגמה לינצ'ים וכל מיני דברים כאלה, שוכחים קצת את המניע הגזעני.

איתמר בן גביר: לדוגמה, ביפו.

איתמר בן גביר: התקיפה החמורה הזו שאירעה ביפו, לא הוגש כתב אישום על מניע גזעני נגד ערבים.

איתמר בן גביר: וכששאלו למה אמרו – לא, אין לנו הוכחה שזה יהודים מול ערבים.

איתמר בן גביר: אז השאלה אם יש כאן מגמה.

גלית שוהם: אני אתן את רשות הדיבור לשלמה אברמזון מהמחלקה לתפקידים מיוחדים.

גלית שוהם: אני לא מסכימה עם חבר הכנסת בן גביר במובן הזה שאנחנו בוחנים את התיק פר תיק.

גלית שוהם: אנחנו בוחנים את הראיות שיש בתיק.

גלית שוהם: אנחנו מבחינתנו עוורי צבעים.

שלמה אברמזון: אני ראש תחום ביטחון ותפקידים מיוחדים בפרקליטות המדינה.

שלמה אברמזון: אני אמשיך את דבריה של גלית שוהם.

שלמה אברמזון: כיוון שהנושא של ייחוס מעשה טרור למניע גזעני הוא נכון, הוא חשוב, הוא ערכי בעינינו, הוא עולה גם מסעיפי העבירה בחוק – הנחינו את המשטרה בעבירות כאלה לבחון אותן.

שלמה אברמזון: אז כמו שאמרתי, מתחילת האירועים, וזה התחיל מבחינתנו כבר מסרטוני ה טיק טוק, עבר דרך המחסומים בשער שכם, המשיך דרך המתיחות בהר הבית וזה הגיע עד המבצע בעזה והאירועים האלימים ששטפו את הארץ – אנחנו הנחינו כבר מתחילת האירועים גם את המשטרה וגם את צוותי העבודה בפרקליטות, להקפיד על ייחוס הנסיבה המחמירה הזו של מניע גזעני במעשה טרור.

שלמה אברמזון: סך הכול באירועם מתוקשרים – הסטירה, נניח, לחרדי בסרטון הטיק טוק ברכבת הקלה – הוגש על מניע גזעני.

שלמה אברמזון: היו 15 נאשמים סביב אירועי לינץ' שהוגשו על מעשה טרור – האירוע בשמעון הצדיק, האירוע ברוקפלר, אירוע ששוטר ירה באוויר - - -

איתמר בן גביר: הם שוחררו מהאירוע הזה, שלומי?

איתמר בן גביר: ברוקפלר שוחררו?

מנסור עבאס: חבר הכנסת בן גביר, בבקשה.

מנסור עבאס: אל תיקח את הדברים לידיים.

מנסור עבאס: מה, נתת לאבתיסאם לשאול שאלות - - -

אבתיסאם מראענה: תפסיק להשוות אותי אתך, אתה לא מנומס, אתה לא מדבר לעניין.

אבתיסאם מראענה: אז תפסיק, די תפסיק.

איתמר בן גביר: בטח שלא אשווה אותך אתי.

איתמר בן גביר: את בעד להשמיד את זיכרון יעקב.

איתמר בן גביר: אני בעד להשמיד את זיכרון יעקב?

אבתיסאם מראענה: תפסיק, תפסיק להסית.

אבתיסאם מראענה: לא באנו פה בשביל - - -.

אבתיסאם מראענה: באנו לכאן בשביל לעבוד.

אבתיסאם מראענה: אתה לא באת לעבוד, אתה באת להסית.

מנסור עבאס: חברי הכנסת, חברי הכנסת.

איתמר בן גביר: את בעד להשמיד את זיכרון יעקב.

איתמר בן גביר: אני בעד להשמיד את זיכרון יעקב?

מנסור עבאס: חברי הכנסת, תנו לי לנהל את הישיבה.

איתמר בן גביר: אבל מותר לשאול שאלות.

מנסור עבאס: אני נותן לכם הזדמנות לשאול אז כבדו את הגישה החיובית שלי.

מנסור עבאס: בסדר?

מנסור עבאס: כל מי שרוצה לדבר.

איתמר בן גביר: אז מתי תהיה הזדמנות לשאול אותו?

איתמר בן גביר: מנסור, מתי תהיה ההזדמנות לשאול אותו?

מנסור עבאס: בסדר, אבל בקש ממני.

מנסור עבאס: אני מנהל את הישיבה.

איתמר בן גביר: אני שואל.

איתמר בן גביר: אני עכשיו שואל.

איתמר בן גביר: אני מבקש לשאול אותו שאלות אחרי שיסיים.

מנסור עבאס: רק שיסיים.

מנסור עבאס: בוודאי.

שלמה אברמזון: חבר הכנסת בן גביר – הנאשמים בתיק הזה עצורים כמו בכל תיקי הלינץ' שהוגשו – הנאשמים עצורים.

שלמה אברמזון: אלה עבירות מאוד מאוד חמורות, ולכן הנאשמים בתיקי הלינץ' עצורים.

שלמה אברמזון: בסופו של יום, כמו שגלית שוהם הזכירה, אנחנו בוחנים ראיות, ובכל תיק שיש לנו ראיות מספיקות להעמיד לדין במניע גזעני או במעשה טרור – חשוב לנו לייצר הרתעה, חשוב לנו לצבוע את התיקים האלה בצבעים שצריכים לצבוע אותם ולכן אנחנו מקפידים על זה ומגישים.

שלמה אברמזון: כשאין לנו ראיות וכשאנחנו חושבים שמתעורר ספק סביר, בין אם כלפי אנשים ממוצא ערבי או אנשים ממוצא יהודי, אנחנו באמת עוורי צבעים – אנחנו לא מגישים על מניע גזעני או על מעשה טרור.

שלמה אברמזון: המדיניות שלנו היא אחידה.

שלמה אברמזון: המספרים הם כפי שהצבתי אותם כרגע, אלו התיקים שהובאו בפנינו.

שלמה אברמזון: יש עוד תיקים כרגע שנמצאים בחקירות על ידי המשטרה, על ידי שירות הביטחון הכללי.

שלמה אברמזון: כשהתיקים האלה יגיעו אנחנו נבחן את הראיות ועל בסיסן אנחנו נעמיד את האנשים לדין.

איתמר בן גביר: עורך הדין אברמזון שלום לך.

איתמר בן גביר: המחלקה שאתה יושב בה גם אמונה על תיקי הסתה, אם זו הסתה בפייסבוק, אם זו הסתה בקריאות, אם זו הסתה בכל מיני אמצעים כאלה ואחרים.

איתמר בן גביר: יש שייח'ים במדינת ישראל, כמובן שיש הרבה מאוד נורמטיביים וטובים, ובאמת אין שום בעיה אתם.

איתמר בן גביר: יש אדם, לדוגמה – השייח' יוסוף אלבז שקורא - - -

מנסור עבאס: חבר הכנסת בן גביר, אני חושב שזו טעות להזכיר שם של בן אדם ב - - -

איתמר בן גביר: בסדר.

איתמר בן גביר: אני מקבל, אני לא אגיד את השם, אבל יש שייח'ים ואימאמים שיש לכם ראיות שהם מסיתים, שהם קוראים לפגיעה, שקוראים לרצח.

איתמר בן גביר: האם יש להם חסינות?

איתמר בן גביר: כי אני זוכר, לדוגמה, שרבנים בימין שחתמו על איזושהי הסכמה על איזה ספר – חקרתם אותם.

איתמר בן גביר: האם יש לאנשי דת מהמגזר המוסלמי איזושהי חסינות מפני מעצר וחקירה?

שלמה אברמזון: קודם כל – אנחנו לא גוף חוקר, כידוע, הפרקליטות.

שלמה אברמזון: הגיעו אלינו יחסית מעט תיקי הסתה בתקופה הזו, הרלבנטית.

שלמה אברמזון: אישרנו פתיחות של חקירות אבל לא היו הרבה תיקים כאלה.

שלמה אברמזון: ביחס לשאלתך – נפתחו חקירות בעבר נגד אנשי דת מוסלמים, וגם במקרים שהתעוררו עכשיו – אם - - - עבירות פליליות, אנחנו נפתח בחקירה.

שלמה אברמזון: לשאלתך לגבי השייח' אלבז – לא הועברה אלינו פנייה בסופו של יום לחקור אותו בעבירות הסתה.

שמחה רוטמן: שאלה – ואני חייב לומר שזה מתקשר קצת גם לדוברת הקודמת שדיברה על עיוורון הצבעים וכו' – עורכת הדין גילת שוהם.

שמחה רוטמן: חשוב שמערכות האכיפה יפעלו בשוויון ובאמת עיוורון צבעים.

שמחה רוטמן: אבל, כאשר מתסכלים על אירועים לאומניים שהתרחשו במדינת ישראל ומסתכלים עליהם בעיוורון צבעים, אז עיוורון הצבעים לא כל כך עובד ונשאר העיוורון.

שמחה רוטמן: אני אגיד, למשל, למה אני מתכוון.

שמחה רוטמן: אנשים שהציתו ניידת משטרה – היו אירועים כאלה.

שמחה רוטמן: לפי החוק עבירה כזו היא פגיעה בכוח מזוין של מדינת ישראל בזמן לחימה, עבירה של 15 שנים כי הסעיף הרלבנטי וההסתכלות על זה – זו לא פגיעה ברכוש, ולא כפי שהגדירה קודם הפרקליטה – פגיעה בכוחות השיטור כמו התפרעות והפגנה רגילה, אלא פגיעה שנעשתה בכוח מזוין של מדינת ישראל בזמן לחימה.

שמחה רוטמן: ולא רק זה, זה נעשה, בין היתר, המהומות האלה נעשו כאשר חמאס - - - האם וכמה, והאם בכוונתכם לעשות שימוש בפרק החשוב הזה של חוק העונשין, להוסיף אותו לכתבי האישום הרלבנטיים של אנשים שהשתתפו במרד בזמן לחימה נגד מדינת ישראל והכוחות המזוינים שלה?

שלמה אברמזון: אני אענה על זה.

שלמה אברמזון: אני לא מכיר, לא הגיעו לפחות מבחינתי תיקים כאלה.

שלמה אברמזון: אני לא הולך להתחייב עכשיו על מה תהיה המדיניות שלנו.

שלמה אברמזון: זה תלוי בתיק ובנסיבותיו.

שלמה אברמזון: כמו שאמרתי – אנחנו לא מהססים לעשות שימוש – למשל בחוק המאבק בטרור, שזה חוק חדש שנתן לנו כלים רבים, ואם וכאשר יהיו תיקים שהנסיבות יצדיקו שימוש בו או שימוש בעבירות אחרות מחוק העונשין אנחנו לא נהסס לעשות בהם שימוש, תלוי בראיות ותלוי בנסיבות.

מנסור עבאס: אני רוצה לשמוע את אסתי שדה, מנהלת שירות מבחן מבוגרים.

מנסור עבאס: נשמע את תמונת המצב כי יש הרבה עצורים שהם קטינים.

מנסור עבאס: ואז נעבור לעוד סבב של תגובות ממשתתפי הדיון, גם האורחים שלנו שנמצאים בזום.

מנסור עבאס: אסתי, בבקשה.

מנסור עבאס: תציגי את עצמך, ואם תוכלי להתייחס – יש טענה כזו שיש מספר של הארכות מעצר של קטינים שנעשים על רקע חוסר כוח אדם בשירות שאמור לתת חוות דעת ומזכרים למשטרה, לפרקליטות ולבית המשפט.

אסתי שדה: אני מנהלת שירות המבחן למבוגרים.

אסתי שדה: השאלה שאתה שואל אותי היא לגבי קטינים , ואנחנו לא עוסקים בחקירות מעצר לקטינים.

אסתי שדה: אנחנו עוסקים בחקירות מעצר לבגירים שמעל גיל 18 שנמצאים כבר במצב של מעצר עד תום ההליכים והוגשו כתבי אישום נגדם.

אסתי שדה: אני יכולה להגיד שהופנו אלינו בשלב הזה עשרות בודדות של הפניות.

אסתי שדה: אנחנו נערכים לביצוע חקירות המעצר באופן מקצועי, ממוקד לבצע אותן, ויחד עם זאת זה בהחלט המקום לציין שאנחנו בבעיית כוח אדם מאוד רצינית, ואנחנו לא מצליחים לעמוד בזמנים שאנחנו מתבקשים להגיש את התזכירים לבתי המשפט.

אסתי שדה: אני עדיין אומרת – אנחנו מדברים על בגירים, ומדובר כרגע בהצהרות בודדות של הפניות.

מנסור עבאס: תודה לך.

מנסור עבאס: יגאל, בקשר לקטינים שנמצאים במעצר ויש כתבי אישום – מה ההליך אצלכם?

מנסור עבאס: והטענה שהשמעתי פה – האם יש הארכות מעצר כי אין מספיק תזכירי מבחן?

יגאל עזרא: לא, אני לא מכיר בעיה כזו, לפחות לא אצלנו במחוז מרכז, ובכלל – כי הכול המספרים של הקטינים הם לא גדולים ששירות המבחן לא יכול לעמוד בהם, וכמובן שטובת הקטין עומדת לנגד עינינו כמו שלנגד עיני שירות המבחן.

יגאל עזרא: אני לא מכיר פערים כאלה.

יגאל עזרא: ככל שיש תכווינו אותנו ואני אטפל.

אימאן ח'טיב יאסין: אני הייתי בבית המשפט ושמעתי את הדבר הזה.

מנסור עבאס: אז נתחיל אתך, ותוכלי להגיד את דברייך.

אימאן ח'טיב יאסין: אז צהריים טובים לכולם.

אימאן ח'טיב יאסין: אני באמת יושבת כאן בתדהמה ממה שאני שומעת.

אימאן ח'טיב יאסין: בן אדם שמדבר כל הזמן, כאילו שואל על מסיתים – אני לא מופתעת.

אימאן ח'טיב יאסין: אבל כל הזמן שואל כאילו על מסיתים ושוכח בעצמו מה הוא עושה, ואני חושבת שהוא יודע על מי אני מדברת.

איתמר בן גביר: על מי דיברת, על אבתיסאם?

איתמר בן גביר: אל תאשימי את אבתיסאם.

איתמר בן גביר: היא בעד להשמיד את זיכרון.

אימאן ח'טיב יאסין: לא, לא.

אימאן ח'טיב יאסין: דיברתי עליך.

איתמר בן גביר: היא בעד להשמיד את זיכרון אבל אל תעליבי אותה, אבל בית המשפט העליון ייתן לה.

מנסור עבאס: אימאן, תשלימי את דברייך.

מנסור עבאס: היא הקשיבה לדבריך.

מנסור עבאס: תשמע אותה.

אבתיסאם מראענה: אבל תקשיב לה, היא הקשיבה לך.

איתמר בן גביר: אני מקשיב לכולם.

איתמר בן גביר: אני בניגוד – אני מקשיב לכולם.

אימאן ח'טיב יאסין: הדיון כאן הוא בנושא של המעצרים, של גל המעצרים, ולא במשהו אחר.

אימאן ח'טיב יאסין: ועל זה צריך להתמקד הדיון שלנו ולא על משהו אחר.

אימאן ח'טיב יאסין: הדבר השני – אני רוצה לשאול את יגאל: אתה מדבר על זה שבכלל כל המבצע הזה של "חוק וסדר" היה מוכן מלפני כן.

אימאן ח'טיב יאסין: ואני שואלת אותך בשיא הרצינות - שהייתה התארגנות והייתה תוכנית בעיקר בשביל כל הנושא של הפשיעה והאלימות, ובאותו שבוע תוך הפרש של יום אנחנו רואים שני הרוגים, שני נרצחים באום אל פאחם.

אימאן ח'טיב יאסין: אז תגיד לי מה המשטרה בכלל עושה בדבר הזה.

אימאן ח'טיב יאסין: חוץ מזה, בנתון האחרון שאתה אומר שאתה לא יודע, וחבל שאתה לא יודע, אני חושבת שחובתך לדעת ולהגיד לנו את הדבר הזה ואת האמת הזאת.

אימאן ח'טיב יאסין: אנחנו יודעים מקרוב – אני הייתי ביותר מבית משפט אחד ושמעתי את השופטים מאריכים מעצרים לבני נוער, קטינים אפילו, מתחת לגיל 15 ו-16 ב-3 שבועות, למה?

אימאן ח'טיב יאסין: כי קציני המבחן קורסים תחת הנטל ואין ביכולתם ויכולתן להביא תזכירים בזמן.

אימאן ח'טיב יאסין: אז זה דבר שאומר דרשני.

מנסור עבאס: אז אנחנו בנושא הזה נרצה לקבל אינפורמציה כמה אנשים שהוארך להם המעצר כי פשוט אין יכולת - - -

יגאל עזרא: אמרתי – ככל שאני מכיר במחוז מרכז אני לא מכיר דבר כזה.

יגאל עזרא: אם יש דברים אחרים אני אבדוק אותם.

איתמר בן גביר: אגב, אני אפתיע אתכם, אבל באמת, בנושא הזה - - -

אימאן ח'טיב יאסין: אני מבקשת להשלים את הדברים - - -

איתמר בן גביר: רגע, אני רוצה לחזק את הדברים שלך.

אימאן ח'טיב יאסין: אל תחזק.

אימאן ח'טיב יאסין: אני רוצה להמשיך.

אימאן ח'טיב יאסין: אני יודעת להגיד את הדברים.

אימאן ח'טיב יאסין: אל תתערב לי.

איתמר בן גביר: בנושא של שירות מבחן זה באמת נכון.

איתמר בן גביר: מכל הכיוונים – יש איזושהי סחבת.

איתמר בן גביר: זה פוגע בכל הקטינים.

מנסור עבאס: אוקיי, אז אנחנו נעקוב אחרי הנושא הזה.

אימאן ח'טיב יאסין: אני מבקשת, אל תפריע לי.

אימאן ח'טיב יאסין: הדבר השני – אני מציעה ומבקשת עוד פעם לבדוק את הנושא של מספר כלי נשק שנמצאים בידי ארגוני פשע וגורמים שרק גורמים לאלימות בתוך החברה הערבית.

אימאן ח'טיב יאסין: זו טעות אחת גדולה.

אימאן ח'טיב יאסין: אם אתם מאמינים בזה שיש רק אלפי כלי נשק, אנחנו יודעים שיש לא רק עשרות אלפים, יש מאות אלפים, ואת זה שמעתי גם מפי אנשים שהם בעמדות מפתח בתוך המשטרה.

אימאן ח'טיב יאסין: הדבר הנוסף שאני רוצה לדבר עליו- אני חושבת שאין שום פרופורציה בין מה שקרה בתוך המחאות, שזה דבר לגיטימי, בסיסי, שזו זכות בסיסית לכל אזרח להביע את עמדתו ובין גל המעצרים שקרה בתוך החברה הערבית, לא מבחינת המספרים, ובהחלט בהחלט לא מבחינת הדרך והשיטה שאי אפשר אפילו לקרוא לזה דרך או שיטה, כי דרך או שיטה אמור להיות משהו מובנה, מקצועי, שיש מאחוריו - - -

שמחה רוטמן: נכון.

שמחה רוטמן: היו הרבה פחות מדי מעצרים ממה שהיה צריך להיות, היא צודקת.

שמחה רוטמן: אין פרופורציה.

אימאן ח'טיב יאסין: סליחה, אני מבקשת.

אימאן ח'טיב יאסין: לא הפרעתי לך כשדיברת, אז אל תפריע לי בבקשה.

אימאן ח'טיב יאסין: אז מה שאני אומרת – אם במדינה הזו מבקשים מהחברה הערבית ומהצעירים הערבים, ורוצים שיהיה דור אחר, הדור הבא שיהיה דור שחי בשלמות ובשלום ובשלווה, ותפסיקו לדבר על דו קיום, כי זו לא מילה אפילו ואם אתם רוצים לעבוד באמת ועל אמת, תדברו על קיום משותף.

אימאן ח'טיב יאסין: ואם אתם באמת רוצים קיום משותף אז תתייחסו לצעירים האלה בצורה יותר חוקית, בצורה יותר אנושית, בצורה יותר מכובדת.

אימאן ח'טיב יאסין: תתייחסו אליהם בשיטה שיקומית.

אימאן ח'טיב יאסין: ואל לנו לשכוח מאיפה הצעירים האלה מגיעים, מאיזה בתים, מאיזה משפחות, בכל ההגדרות וכל האפיונים של החברה הערבית – גם מבחינת עוני, גם מבחינת הדרה, גם מבחינת אבטלה.

מירב חג'אג': אז זה מצדיק אלימות?

מירב חג'אג': זה מצדיק אלימות?

רינת בלוך: על מה את מדברת?

רינת בלוך: ניסו להרוג אותי.

אימאן ח'טיב יאסין: - - -שני הרוגים, לא הרוג אחד.

קריאות: - - -

מנסור עבאס: לא להפריע לה בבקשה.

מירב חג'אג: - - -

רינת בלוך: - - -

מנסור עבאס: גברת, את צועקת ללא רשות.

מנסור עבאס: את מדברת ללא רשות.

מנסור עבאס: אחרת אני אוציא אתכן מהאולם.

מנסור עבאס: אל תדברי ללא רשות.

מירב חג'אג': היא משקרת.

אימאן ח'טיב יאסין: אני לא משקרת ותדברי אלי בכבוד, בבקשה.

אימאן ח'טיב יאסין: אני מבקשת שתתנצלי על המילה שאמרת עכשיו.

מירב חג'אג': את מוזמנת לבוא ולראות את כל - - -של הפגנה לגיטימית - - -

אימאן ח'טיב יאסין: אני מבקשת שתתנצלי על מה שאמרת עכשיו.

אימאן ח'טיב יאסין: מי נתת לך זכות להגיד שאני משקרת?

רינת בלוך: אבל את - - -

שמחה רוטמן: אם את קוראת למה שקרה בלוד הפגנה לגיטימית – את משקרת, והשקר הזה שלך עולה בחיי אדם.

קריאות: - - -

אימאן ח'טיב יאסין: אתה תדבר יפה.

אימאן ח'טיב יאסין: תדבר יפה.

אימאן ח'טיב יאסין: תדבר יפה.

שמחה רוטמן: אני אגיד בצורה מאוד יפה שאם את קוראת למה שקרה בעיר לוד הפגנה לגיטימית את משקרת ומסיתה.

אימאן ח'טיב יאסין: ההתייחסות של המשטרה – היא שהובילה למקומות האלה.

איתמר בן גביר: זה רק ההתייחסות של המשטרה?

איתמר בן גביר: רוצחים אנשים, רוצחים יהודים – זה ההתייחסות של המשטרה?

אימאן ח'טיב יאסין: ראינו מי נרצח.

איתמר בן גביר: ראינו, ראינו.

איתמר בן גביר: בלוד – בחור בשם יגאל יהושע.

שמחה רוטמן: בלינץ' בלוד - - - הלכת לבקר את המשפחה?

איתמר בן גביר: לא מעניין אותה.

אימאן ח'טיב יאסין: כן, הלכתי לבקר את המשפחה.

אימאן ח'טיב יאסין: למה לא?

שמחה רוטמן: הלכת?

שמחה רוטמן: כן?

שמחה רוטמן: הלכת?

אימאן ח'טיב יאסין: כן.

שמחה רוטמן: אמרת להם שזה בגלל שקראת לזה הפגנה לגיטימית?

מנסור עבאס: בסדר.

מנסור עבאס: סיימנו את הפרק הזה.

מנסור עבאס: ג'עפר פרח בבקשה.

ג'עפר פרח: אני מנהל מרכז מוסאווה לזכויות האזרחים הערבים.

ג'עפר פרח: אני אנסה להתייחס לדברים שנאמרו פה.

ג'עפר פרח: לשים את הדברים בקונטקסט: שלושה אזרחים ערבים נהרגו, שניים מאלימות גזענית ואחד משוטר.

ג'עפר פרח: אלה המספרים שאנחנו גם רשמנו לעצמנו.

ג'עפר פרח: היו 50 מוקדים גזעניים ברחבי הארץ, כנופיות גזעניות מאורגנות – ואני מציע למשטרה לתת תשובה למה הכנופיות הגזעניות המאורגנות לא רק בלוד וברמלה, גם באור עקיבא וגם בחדרה - - -

איתמר בן גביר: אתה חי בישראל אתה?

איתמר בן גביר: הוא חי בישראל?

ג'עפר פרח: תשתוק עכשיו, אתה.

איתמר בן גביר: אל תגיד לי לשתוק.

איתמר בן גביר: אתה לא תגיד לי לשתוק.

קריאות: - - -

מנסור עבאס: חבר הכנסת בן גביר.

מנסור עבאס: נתתי לכם הזדמנות לשאול.

מנסור עבאס: אתה יכול אחר כך לשאול או להגיב.

איתמר בן גביר: הוא לא יגיד לחבר כנסת לשתוק.

איתמר בן גביר: תשתוק אתה, חוצפן.

איתמר בן גביר: חוצפן.

ג'עפר פרח: - - - אני שואל את המשטרה: מדוע המסיתים מלהב"ה ולה פמיליה וגם חבר הכנסת בן גביר לא נעצרים, לא נחקרים למרות כל מה שהם עשו בחודש האחרון.

איתמר בן גביר: כשיחקרו את איימן עודה תתחיל לדבר.

איתמר בן גביר: כשיחקרו את איימן עודה תתחיל לדבר, חוצפן.

מנסור עבאס: חבר הכנסת בן גביר.

ג'עפר פרח: שתוק כבר, שתוק.

ג'עפר פרח: שתוק.

ג'עפר פרח: תן לדבר.

מנסור עבאס: אין לך סובלנות לשמוע דעה אחרת?

מנסור עבאס: תקשיב לו, הוא הקשיב לך.

איתמר בן גביר: זה לא עניין של דעה.

מנסור עבאס: תקשיב לו, הוא הקשיב לך.

מנסור עבאס: תלמד להקשיב גם.

שמחה רוטמן: אבל זה לא עניין של - - - השוטרים בחיפה.

שמחה רוטמן: הוא דיבר מספרים, בוא נדבר עובדות – מי האנשים שנהרגו בגלל גזענות?

קריאות: - - -

שמחה רוטמן: בן אדם שקרן.

שמחה רוטמן: לא הבנתי – אנחנו נותנים במה לפייק ניוז?

מנסור עבאס: תן לו להציג את הדברים.

איתמר בן גביר: - - - שמרביץ לשוטרים בחיפה – למה הוא לא עצור?

איתמר בן גביר: למה אתם לא עוצרים אותו?

מנסור עבאס: חבר הכנסת, הוא היה קורבן של אלימות משטרתית.

איתמר בן גביר: הוא היה קורבן?

איתמר בן גביר: הוא מרביץ לשוטרים בחיפה.

ג'עפר פרח: אני רוצה להמשיך.

מנסור עבאס: חברי הכנסת, אתם רוצים שננהל דיון ענייני?

קריאה: שיביא נתונים ענייניים, לא ישקר.

מנסור עבאס: לא, אני לא מסכים לזה.

מנסור עבאס: את לא יכולה לדבר ללא רשות.

מנסור עבאס: תנו לו להציג את הדברים.

מנסור עבאס: מי שלא רוצה להקשיב, בבקשה – שייצא בחוץ.

מנסור עבאס: אם לא – אני אוציא אותו בחוץ.

עמיחי שיקלי: שאלה טכנית.

עמיחי שיקלי: שאלה קטנה לג'עפר.

מנסור עבאס: אבל תן לו להשלים את הדברים.

מנסור עבאס: זה לא מקובל.

מנסור עבאס: לא.

מנסור עבאס: אני רוצה שהוא ישלים את הדברים ואז תוכל לשאול אותו.

עמיחי שיקלי: שניים נהרגו באלימות גזענית.

עמיחי שיקלי: האם הוא יכול - - -

שמחה רוטמן: מי?

שמחה רוטמן: מי?

מנסור עבאס: יגאל יהושע ומוסא חסונה.

שמחה רוטמן: לא.

שמחה רוטמן: הוא דיבר על ערבים.

שמחה רוטמן: אז שיגיד על מי הוא מדבר.

שמחה רוטמן: שנדע, אולי אנחנו מסכימים?

מנסור עבאס: ושניהם – שתדעו, תרמו את האיברים שלהם ליהודים ולערבים.

שמחה רוטמן: שיגיד מי הם האנשים שעליהם הוא מדבר.

מנסור עבאס: בסדר.

מנסור עבאס: אחר כך תשאל אותו.

מנסור עבאס: תעזרו לי לנהל את הישיבה.

מנסור עבאס: בבקשה, תציג את כל הדברים ונתקדם.

ג'עפר פרח: אז אני ממשיך – לגבי המעצרים שדיברו עליהם והתפרעו בהם במשטרה, אני חושב שזה מבייש שאתם מתפארים בזה שאתם מבצעים כמעט 2,000 מעצרים בעיקר של אזרחים ערבים.

ג'עפר פרח: זה מבייש.

ג'עפר פרח: זה דיכוי של 2,000 אנשים – אלה שנעצרו.

ג'עפר פרח: אני חושב שהגיע הזמן שתפסיקו להתפאר במספרים האלה.

ג'עפר פרח: יש חופש ביטוי במדינה דמוקרטית שאתם אמורים לשמור עליו, ולא לבצע מעצרים המוניים.

ג'עפר פרח: אני רוצה להתייחס למעצרים פוליטיים.

ג'עפר פרח: כשאתם עושים שימוש באיסור מפגש עם עורך דין, מעצר בשב"כ ל-48 שעות – זה הבן שלי, באסל פרח, ואתם משחררים אותו אחרי 48 שעות כשאין שום אשמה, אני חושב שזה אומר דרשני.

ג'עפר פרח: כשאתם באים לבתי משפט, אנחנו נמצאים בבתי משפט – אתם מבקשים צווי איסור מפגש עם עורכי-דין, בלי שיקול דעת – אתם הוצאתם צווים למעצר של עורכי דין.

ג'עפר פרח: עורך דין וויסאם עריד זו רק דוגמה אחת, כשאתם הולכים לשופט, מציגים מידע חלקי, ואתם מאפשרים מעצר של עורך דין, מעצר לא חוקי.

ג'עפר פרח: בחיפה, אני רוצה להתייחס לחיפה.

ג'עפר פרח: יש לנו רישום של 90 בתים ומכוניות של ערבים שהושחתו.

ג'עפר פרח: אין עצור אחד בחיפה ואין כתבי אישום נגד יהודים שהלכו ביחד עם המשטרה.

ג'עפר פרח: אנחנו יכולים לתת לכם כתובות, מספרי רכבים שהושחתו, כולל רכבים שהובערו בידי אותן חבורות כשהשוטרים הלכו – יש לנו סרטונים שהשוטרים הלכו לצדם ברחוב יצחק שדה, ברחוב המגינים – אין עצורים ואין כתבי אישום של יהודים בחיפה בכל האירועים האלה.

ג'עפר פרח: זה משונה שהמשטרה בעצם לא מביאה - - -

מנסור עבאס: אוקיי, אולי מי שעשו את זה הם לא תושבי חיפה?

ג'עפר פרח: אני דבר על מה שקורה בחיפה - - -

מנסור עבאס: אבל אולי מי שעשו את העבירות האלה הם לא מתושבי חיפה.

ג'עפר פרח: לא משנה.

ג'עפר פרח: אני מדבר על תחנת משטרת חיפה.

ג'עפר פרח: היא ביצעה כמעט 100 מעצרים של ערבים.

ג'עפר פרח: היו שישה מעצרים של יהודים ששוחררו באותו ערב, לא הובאו לבתי משפט.

איתמר בן גביר: אבל יש מאות תעודים של תקיפה מצד ערבים, אז מה אתה רוצה?

איתמר בן גביר: מה ההשוואה?

איתמר בן גביר: מה קנה המידה?

איתמר בן גביר: איזה קנה מידה הוא מחפש?

ג'עפר פרח: אני רוצה לשאול את הפרקליטות: אנחנו מגיעים לבית המשפט.

ג'עפר פרח: אנחנו רואים שם רכבות, רכבות של עצורים שהמשטרה מביאה אחד אחרי השני אצל השופטים, וכמעט כל השחרורים שהשופטים מחליטים לשחרר למעצרי בית, זה לא שחרור – זה מעצר בית, אתם בפרקליטות נתתם הנחיה גורפת בלי שיקול דעת, כולל קטינים, לערער ולבקש עיכוב ביצוע באופן מיידי.

ג'עפר פרח: ההתנהגות הזו, כשאנחנו באים ומסתכלים על כתבי האישום – וכבר הסתכלנו על חומר החקירה, לפחות באישום כולל, - - - כשהתחילו לשמוע כתבי אישום ולהסתכל על כתבי אישום, כתבי האישום לא מוכנים להליכים פליליים.

ג'עפר פרח: אתם מגישים כתבי אישום עם חומר חלקי, אתם עושים עכשיו את מה שאוחנה ומה שבנימין נתניהו ביקשו מכם – לעצור כמה שיותר, לייצר הרתעה גם אם אין לכם שום בסיס משפטי.

ג'עפר פרח: יש לכם התערבות בחקירה, למשטרה.

ג'עפר פרח: בתיק מח"ש.

ג'עפר פרח: מוחמד כיוואן – הבחור שירו בו שוטרים, במקום לאפשר למח"ש למצות את החקירה כמו שצריך, להביא את העדים היחידים שהיו בזירה שם שאינם שוטרים – שלחתם את הימ"ר לבצע מעצר ולקחת את הרכב שבו האדם נורה ונהרג.

ג'עפר פרח: אני חושב שזה בלתי תקין, לא תקין.

ג'עפר פרח: חשוב שמח"ש ישתתפו בדיון הזה.

ג'עפר פרח: אני לא יודע למה הם לא נמצאים, אבל מח"ש מתערבים להם בעבודה כשמדובר באלימות שוטרים.

ג'עפר פרח: אני רוצה לשאול את המשטרה: איך אתם נלחמים בגזענות ובאלימות של המשטרה?

ג'עפר פרח: אני יכול להעביר לכם סרטונים מביישים של שוטרים שמקללים קללות גזעניות כלפי אזרחים ערביים.

ג'עפר פרח: מה עשיתם כדי להילחם?

ג'עפר פרח: לגבי כוח אדם במשטרה – אני טוען שהמשטרה לא צריכה כוח אדם נוסף.

ג'עפר פרח: קחו את יחידת יואב שאתם מקצים אותה להריסת בתים, תפזרו אותה בין היחידות השונות ותתחילו לעבוד.

ג'עפר פרח: אם אתם רוצים להילחם בפשע המאורגן יש לכם את יחידת יואב.

ג'עפר פרח: יש בה מאות שוטרים.

ג'עפר פרח: אתם פרסתם אותה סתם כדי להרוס בתים של אנשים בנגב, שזה לא התפקיד שלכם בכלל.

ג'עפר פרח: קחו את היחידה הזאת, תפרקו אותה ותחלקו אותה בתוך היחידות השונות.

ג'עפר פרח: יש לכם מספיק כסף לבזבז, לא צריך עוד כסף.

ג'עפר פרח: אני אישית הייתי קורבן של אלימות משטרתית.

ג'עפר פרח: אני אישית הותקפתי בידי שוטר ב-2018.

ג'עפר פרח: נעצרתי, הותקפתי בידי שוטר ב-2018, ומאז התיק הזה מתנהל בבית המשפט שלוש שנים, עדיין לא הסתיים ההליך הפלילי.

ג'עפר פרח: עכשיו השופט נמצא בחופשה.

ג'עפר פרח: אני לא מבין למה תיקים של אלימות שוטרים נמרחים בצורה כזו.

ג'עפר פרח: לעומת זאת, ואני אומר את זה לשירות המבחן – אני מגיע לבתי המשפט, החברים לשירות המבחן – הנציגים שלכם, אם בכלל מגיעים נציגים שלכם, מודיעים שיש לכם עומס, אין לכם מספיק כוח אדם.

ג'עפר פרח: יש עשרות תיקים שמונחים אצלכם, כולל של קטינים – ושמענו על מספר הקטינים שנמצאים - - -

מנסור עבאס: פרח, יש נתונים?

מנסור עבאס: יש לך נתונים - - -

ג'עפר פרח: על מה?

מנסור עבאס: על הקטינים.

מנסור עבאס: כמה קטינים נמצאים במעצר כי אין תזכירי מבחן.

ג'עפר פרח: אז אנחנו כבר שמענו על כמה קטינים שנמצאים במעצר.

ג'עפר פרח: אני אומר – יש 81 קטינים שנמצאים במעצרים, מתוך 263 כתבי אישום שהוגשו נגד אנשים כולל כתבי אישום שיש בהם הרבה אנשים, יש 81 קטינים.

ג'עפר פרח: אנחנו מגיעים לבית המשפט בחיפה, והקטין מכאוכב אבו אלעיג'ה, בן 15 וחצי-16, אתם מביאים חוות דעת שאין לכם מספיק כוח אדם, מביאים חוות דעת של מנהל בית הספר וחוות דעת של שירות הרווחה – אתם לא מסוגלים לתת חוות דעת של שופט.

ג'עפר פרח: הילד הקטין ממשיך להיות מוחזק במעצר.

עמיחי שיקלי: אז שלא יבעיר צמיגים בצומת, ידידי.

עמיחי שיקלי: אתה חי קצת בסרט, תתאפס על החיים.

ג'עפר פרח: אני לא ידידך ואני לא אהיה ידידך - - -

עמיחי שיקלי: אין בעיה, אל תהיה ידידי.

עמיחי שיקלי: מצדי – אל תהיה ידידי.

עמיחי שיקלי: אתה יודע מה?

עמיחי שיקלי: אתה צודק.

עמיחי שיקלי: אתה לא ידידי, אתה אויב ישראל, תומך חמאס, תומך חיזבאללה.

עמיחי שיקלי: קראתי את כל מה שיש לכם בחזון של מוסאווה.

עמיחי שיקלי: חלאס, תחפש את החברים שלך.

ג'עפר פרח: ואתה - - - את המדינה.

ג'עפר פרח: התנסחויות מיותרות.

איתמר בן גביר: ג'עפר, תחזור להרביץ לשוטרים בחיפה.

איתמר בן גביר: זה מה שאתה יודע.

איתמר בן גביר: אתה יודע להרביץ לשוטרים בחיפה.

עמיחי שיקלי: אני תושב משגב.

עמיחי שיקלי: ראינו את החבר'ה האלה מכאוכאב.

עמיחי שיקלי: לא להבעיר צמיגים - - -

מנסור עבאס: ג'עפר.

מנסור עבאס: סיימת?

ג'עפר פרח: אני לא שומע אתכם טוב, לכן אני מעדיף לסיים, אבל אני מבקש שגם מהפרקליטות, גם מהמשטרה וגם משירות המבחן – נשמע תשובות.

מנסור עבאס: כמובן.

מנסור עבאס: אנחנו נעלה את השאלות האלו.

מנסור עבאס: רדה ג'אבר נמצא אתנו?

רדה ג'אבר: תודה, ד"ר מנסור.

רדה ג'אבר: אני סומך את ידיי על הסקירה המקצועית המאד רצינית של ג'עפר.

רדה ג'אבר: אני חושב שהוא מבטא בדיבור שלו, בתיאור שלו – את מה שקרה בחברה הערבית.

מנסור עבאס: תציג את עצמך, כדי שנכיר אותך.

רדה ג'אבר: אני עורך דין רדה ג'אבר, מנהל מרכז ענאן, המרכז הערבי לחברה בטוחה.

מנסור עבאס: שעוקב לאורך שנים אחרי תופעת הפשיעה והאלימות ומנסה לקדם פתרונות.

רדה ג'אבר: כן.

רדה ג'אבר: את יגאל אני מכיר המון שנים.

רדה ג'אבר: את הביקורת שאגיד על המשטרה אני רוצה שהוא ישמע מתוך זה שאנחנו רוצים לקדם את הדברים, לא רק להישאר ברמה של דיון.

רדה ג'אבר: את הדיון הזה שמעתי עשרות פעמים מהמשטרה.

רדה ג'אבר: את הכוונות האלה שמענו בכל מפגש.

רדה ג'אבר: אני כבר זוכר מדנינו ועד המפכ"ל של היום – אותה תוכנית.

רדה ג'אבר: לא מתבצעת.

רדה ג'אבר: אני שואל את המשטרה: מה הערבות שהפעם זה באמת קורה?

רדה ג'אבר: וזה מביא אותי לנקודה השנייה.

רדה ג'אבר: הנקודה השנייה – שאתה, המשטרה, עושה לא את הבלבול, עושה את הלינקג' הזה בין הפן הפוליטי של המחאה לעניין של הטיפול בפשיעה ובאלימות.

רדה ג'אבר: הערבוב הזה שאתם עושים אותו כיד אחת, הוא גורם לעניין הזה שבחברה הערבית לא מאמינים למשטרה, לא יאמינו למשטרה.

רדה ג'אבר: כי אתה מטפל בהם, פוגע בזכויות הפוליטיות שלהם על דרך של טיפול בעניין של אלימות.

רדה ג'אבר: הלינקג' הזה שאתם עושים הוא בעייתי, הוא גורם לבעיות מאוד רציניות באימון של התושבים הערבים במשטרה.

רדה ג'אבר: , ונוסיף את כל מה שאמר ג'עפר, הנתונים האלה.

רדה ג'אבר: נוסיף את כל מה שאמר ג'עפר, הנתונים האלה.

רדה ג'אבר: עכשיו אני מגיע גם לנקודה השנייה שפוגעת גם באימון.

רדה ג'אבר: אומרת הפרקליטות: אנחנו בודקים את התיקים בצורה שוויונית.

רדה ג'אבר: המספרים מדברים אחרת.

רדה ג'אבר: אם שמעתי נכון, 263 תיקים, מהם 60 תיקים ליהודים והשאר לערבים.

איתמר בן גביר: אבל קנה המידה הוא אחר.

איתמר בן גביר: אתה לא מבין שאם מאות פעמים ערבים מתפרעים – אז כמה צריך לעצור יהודים?

איתמר בן גביר: אתה לא מבין את זה, אפילו.

מנסור עבאס: הוא לא שומע.

מנסור עבאס: הוא לא ישמע את זה.

איתמר בן גביר: אז תגיד לו את זה אתה.

רדה ג'אבר: - - - מה שג'עפר אמר.

רדה ג'אבר: תראו, הסיטואציה שנוצרה עכשיו.

מנסור עבאס: תנו לו להשלים.

מנסור עבאס: חברים, בואו נקשיב, בואו נלמד להקשיב.

רדה ג'אבר: נקודה אחרונה, נקודה אחרונה – אני לא רוצה להאריך.

רדה ג'אבר: אם אנחנו רוצים לטפל בבעיות אתם צריכים לשנות את הדיסק שלכם.

רדה ג'אבר: או שאתם מטפלים בנושאים האלה בצורה באמת שוויונית, אבל באמת – בצורה עמוקה, או שאתם, במחדל שאתם עושים אותו עכשיו גם בפרקליטות וגם במשטרה – המחיר שייגבה ברמה של אנשים, ברמה של חיי אנשים ודם של אנשים – יהיה יותר גרוע בסבב הבא.

מירב חג'אג': לא הבנתי.

מירב חג'אג': אתה מאיים?

מנסור עבאס: לא, הוא לא מאיים.

מנסור עבאס: את לא מכירה את רדה.

שמחה רוטמן: אדוני היושב-ראש, יש לי רק בקשה.

שמחה רוטמן: יש פה גם אנשים – אני מבין שהם באים בתור עדים מומחים.

שמחה רוטמן: יש פה אנשים שכן באו וטרחו, מלוד.

שמחה רוטמן: יש פה משפחה שכולה - - -

מנסור עבאס: אני אשמע אותם.

שמחה רוטמן: בסדר.

שמחה רוטמן: אני אומר.

שמחה רוטמן: למרות שהם לא בזום.

מנסור עבאס: בסדר.

מנסור עבאס: עורך דין חוסאם מועד.

מנסור עבאס: תציג את עצמך.

חוסאם מועד: שלום, אני עורך דין חוסאם מועד מנצרת, לשעבר סגן ראש לשכת עורכי הדין בישראל.

חוסאם מועד: יש לי שאלה, בקשה ספציפית.

חוסאם מועד: אני אעזור ככה להרגעת הרוחות.

חוסאם מועד: אני רוצה להתמקד בבקשה.

חוסאם מועד: יש לי שאלה לעורכת הדין גלית שוהם מפרקליטות המדינה.

חוסאם מועד: השאלה שלי היא לגבי בקשה למעצרים עד תום ההליכים.

חוסאם מועד: רציתי לדעת אם באתם לכאן כשרמת המסוכנות במדינה נרגעה, רציתי לדעת אם יש כוונה בפרקליטות לשחרר את העצורים באופן כללי לחלופת מעצר, והיות והוגשו בהם בקשות עד תום ההליכים.

חוסאם מועד: ככל הידוע לי כל העצורים מהחברה הערבית נמצאים עדיין במעצר, מאחורי סורג ובריח.

גלית שוהם: להשיב עכשיו?

מנסור עבאס: לא.

מנסור עבאס: קודם נשלים את תמונת המצב.

לירון אשל: אני עורכת דין ועובדת סוציאלית במועצה לשלום הילד.

לירון אשל: אני אתייחס ממש בקצרה, וכמובן אתייחס רק בנוגע לזכויות קטינים, זכויות ילדים.

לירון אשל: אני אגיד שהעמדה של המועצה הייתה – ולא השתנה הרבה במהלך השנים, שבכלל קטינות מן הסתם לא מהווה חסינות בפני החוק.

לירון אשל: ועם זאת, כמובן שצריך להבטיח את הזכויות ואת ההליכים ההוגנים הייחודיים והרגישים בכל הנוגע לקטינים.

לירון אשל: החוק במדינת ישראל, פקודות מטא"ר ונהלים – מתייחסים באופן ספציפי לצורה שבה צריכים לחוקר ולבצע את כל ההליכים האלה מול קטינים.

לירון אשל: אני אתייחס לנקודה שנחשפתי אליה לראשונה פה בדיון וזה עניין הימשכות הליכי מעצר בגלל היעדר כוח אדם בשירות המבחן.

לירון אשל: שוב, זה לא נושא שעלה לפנינו לפני כן, אבל ככל שאכן זו תמונת המצב שנוגעת גם לקטינים – זו תשובה שלא הושבה פה בדיון, אז ברור שהאמירה צריכה להיות אמירה נחרצת – כלומר, שום ילד באשר הוא לא צריך לשבת יום אחד במעצר בגלל היעדר כוח אדם בשירות כזה או אחר.

לירון אשל: שוב, אני אומרת את הכול בזהירות, כי זה לא מידע שהועבר אלי לפני הדיון, לא שמעתי - - -

מנסור עבאס: יש לכם מידע במועצה לשלום הילד על נתונים בקשר לאירועים האחרונים?

מנסור עבאס: אתם עוקבים אחרי המעצרים, אחרי הפגיעות שיש בילדים?

לירון אשל: אז אני אגיד לאדוני שכמובן – נתונים יותר מדויקים ממה שעלו פה בידי המשטרה לא קיימים בידינו.

לירון אשל: המועצה לשלום הילד היא גוף עצמאי, לא שייך למדינה, שפונים אליו ככל שצריכים עזרה וסיוע במיצוי זכויות, ומשזה המצב – כל אחד שפונה מקבל סיוע.

לירון אשל: אני יכולה להגיד שבנוגע למצב לאירועים האחרונים – לא קיבלנו אירועים מיוחדים, ושוב – ככל שעולים כאלה, כמובן המועצה תהיה שם, תנסה לברר את המצב ולהציב גם מול הרשויות השונות כדי לקדם את זכויותיהם של ילדים.

לירון אשל: שוב, מה שמטריד אותי כרגע זה באמת הנושא שעלה כרגע לעניין הימשכות הליכים על רקע של היעדר כוח אדם.

לירון אשל: אני חושבת שזו סוגיה שצריכה להיות פה – אחת מהסוגיות שצריכות ליבון ובירור.

לירון אשל: אני אומרת שוב: אנחנו כן יודעים שהמשטרה עושה השתלמויות ייחודיות ופועלת כדי להתייחס בצורה שונה לקטינים.

לירון אשל: כמובן שזה משהו שצריך לעבור חידוד נהלים וריענונים כל הזמן, כי אנחנו כן נתקלים בדברים כאלה.

לירון אשל: אני בטוחה שהמשטרה נכונה לעשות את זה גם בגל האחרון שהיה.

שמחה רוטמן: שאלה נקודתית – מה הפעילות שהם עושים להשיב לילדים ששרפו להם את בית הספר ואת הבית בלוד, למשל, או שהיא מתעניינת רק בפעילות שצריכה להיעשות להשיב את הביטחון לילדים מסוג אחר?

מנסור עבאס: אני לא חושב שהיא - - -

אימאן ח'טיב יאסין: כל הילדים הם אותם ילדים - - -

מנסור עבאס: אני לא חושבת שהיא מתכוונת לסוג אחד של ילדים.

שמחה רוטמן: אני אגיד לך למה אני שואל כך.

שמחה רוטמן: אני אומר את זה באמירה כללית.

מנסור עבאס: זו המועצה לשלום הילד במדינת ישראל.

שמחה רוטמן: אז המועצה לשלום הילד במדינת ישראל וגופים רבים, לצערי גם גופים ממלכתיים, בהקשר הזה מתייחסים לאירועים האלה באופן שגוי, ואני חושב שהדיון הזה בוועדה צריך להיעשות מתוך הכרת המציאות והאמת.

שמחה רוטמן: ולכן, כשמנסים לייצר סימטריה במקום שהיא לא נמצאת, ומנסים להגיד – הכל אותו הדבר, זה לא הכל אותו הדבר, מנסור.

מנסור עבאס: יש פה מספרים, המספרים מדברים בעד עצמם.

מנסור עבאס: אתה לא צריך להוכיח משהו.

מנסור עבאס: אז בוא נחזור לענייניות.

אימאן ח'טיב יאסין: המניע יותר חשוב מהמספרים, כי המניע הוא - - -בדיוק ככה.

עמיחי שיקלי: יש לי התייחסות אחת ובקשה אחת.

עמיחי שיקלי: הבקשה היא שתינתן זכות דיבור למנכ"ל תנועת רגבים, מאיר דויטש שנמצא גם הוא בזום.

עמיחי שיקלי: הוא היה פעיל מאוד באירועים בלוד.

מנסור עבאס: אבל יש נושא שאנחנו דנים בו.

מנסור עבאס: אם אתם רוצים לפנות אלי אחר כך כדי שנדון בסוגיות אחרות – אני מוכן.

מנסור עבאס: אבל כרגע, הישיבה הזו יש לה נושא.

מנסור עבאס: מה לרגבים ולגל המעצרים?

מנסור עבאס: באמת - - -רודפים את החברה הערבית - - -

שמחה רוטמן: לא נכון.

שמחה רוטמן: זו הסתכלות לא נכונה.

עמיחי שיקלי: שמענו פה לא מעט דוברים מהחברה הערבית, ואני חושב שבאופן גורף יש פה היתממות שגובלת בחוסר אחריות.

עמיחי שיקלי: כשאנחנו מדברים על המקרים האלימים שראינו לאחרונה – אני, על המקרה של הלינץ' בבת ים כתבתי והתבטאתי 50 אלף פעם שזה מזעזע ומחריד, וכל מי שהיה שותף שם ללינץ' בבת ים – לא במקומות אחרים, של יהודים, צריך ללכת לבית הסוהר לכמה שיותר זמן, וזו לא דרכנו.

עמיחי שיקלי: אני מגנה את זה בכל תוקף.

עמיחי שיקלי: ואני לא שומע את אותו הטון כלפי מעשים איומים ונוראיים - - -

מנסור עבאס: תאמין לי, בערבית נכתב - - -

עמיחי שיקלי: אני לא מדבר עליך, מנסור.

עמיחי שיקלי: אני מדבר על אחרים.

עמיחי שיקלי: היו בעכו אירועים.

עמיחי שיקלי: הצתת מלון.

עמיחי שיקלי: פרופ' הר אבן מורדם ומונשם.

עמיחי שיקלי: היה שם בחור שהלך לחפש את התלמידים, שגם נפצע בצורה אנושה, יגאל יהושע – אני לא שומע מהציבור הזה.

עמיחי שיקלי: באמת, מגיע ממרכז מוסאווה ג'עפר פרח וכאילו הוא בא מהחלל.

עמיחי שיקלי: אני גר מטר מכאוכב, שאגב, כאוכב הפתיעו אותי מאוד בהתנהגות שם של החבר'ה הצעירים - - -

מנסור עבאס: מה הפתיעו?

עמיחי שיקלי: כי זה כפר הכי שקט באזור.

מנסור עבאס: למה אתה אומר הפתיעו?

עמיחי שיקלי: אני אומר שהם הפתיעו כי הם חסמו את הכביש עם צמיגים בוערים, ואנשים לא הצליחו להגיע הביתה.

מנסור עבאס: אה, חשבתי שאתה אומר הפתיעו לטובה.

עמיחי שיקלי: והוא מדבר כאילו הלכו לעצור אותם, בפרינציפ, כאילו מישהו רצה ברעתם, כאילו המשטרה רצתה ברעתם.

עמיחי שיקלי: יש פה שורה של מנהיגים שמתעלמת ממציאות רעה מאוד, בשטח, רעה מאד, מאלימות איומה.

עמיחי שיקלי: אני מצדי אמרתי את זה במאה קמ"ש.

עמיחי שיקלי: אני נגד כל אלימות.

עמיחי שיקלי: אבל אני לא שומע את זה מהציבור הערבי - - -

מנסור עבאס: לא, לא.

מנסור עבאס: נאמרו הדברים בערבית.

עמיחי שיקלי: מה שאתה אמרת, ואגב – גם אתמול בערב.

עמיחי שיקלי: אני קורא כל מה שאתה כותב על הסתה ופופוליזם.

עמיחי שיקלי: אני אתך בקו הזה, ואני מאוד מכבד את זה, מאוד.

עמיחי שיקלי: אבל אני אומר – מאחרים שמדברים פה, זו פשוט חוסר אחריות כלפי החברה הערבית, להיתמם ולהתכרבל.

מנסור עבאס: אנחנו נמשיך – עורך הדין אשרף חיג'אזי, עמותת צומוד.

עמיחי שיקלי: צומוד, זה נשמע טוב.

מנסור עבאס: צומוד זה להחזיק מעמד.

עמיחי שיקלי: אני זוכר את נאצר מדבר על צומוד.

אשרף חיג'אזי: אני לא רוצה לדבר על מה שדיבר חברי, ג'עפר פרח ולא על אותם מספרים, אבל רציתי לחדד כמה דברים בקשר להתנהגותה של משטרת ישראל עם אותם מפגינים, במיוחד באותן תחנות משטרה.

אשרף חיג'אזי: כאשר מי שנעצר בהפגנות הלגיטימיות לגמרי במדינת ישראל הוא נחשף גם לאלימות מצד המשטרה בתוך תחנת המשטרה.

אשרף חיג'אזי: אני רוצה הסבר לזה.

אשרף חיג'אזי: למה שוטרים אחרי המעצר, העצור נמצא בתוך תחנת המשטרה – הוא מקבל מכות אלימות, מגיש תלונה למח"ש והיא לא מטופלת?

מנסור עבאס: יש תלונות שהוגשו למח"ש בנושא הזה?

מנסור עבאס: כמה תלונות?

מנסור עבאס: יש נתונים?

אשרף חיג'אזי: כן.

אשרף חיג'אזי: הוגשו לפחות דרכי, שאני ייצגתי כמה עצורים, 5 תלונות.

אשרף חיג'אזי: אחרי המעצר, בתוך תחנת המשטרה העצור קיבל מכות מהשוטרים.

אשרף חיג'אזי: אני לא מדבר על רגע המעצר.

אשרף חיג'אזי: אני מדבר על אחרי המעצר, בתוך התחנה.

אשרף חיג'אזי: וגם לגבי קטינים שנעצרים בשעות הלילה בצורה בוטה, כשגוררים אותם מהבתים, ומכריחים את ההורים שלהם להסכים שהם ייחקרו בשעות שהן מנוגדות לחוק.

אשרף חיג'אזי: החוק אומר במפורש שקטין צריך לחקור עד השעה 10 בלילה אם הוא עד גיל 16, ואם הוא עד גיל 14 – עד 8 בערב, אלא באישור הוריו.

אשרף חיג'אזי: היו מכריחים את ההורים, אפילו השוטרים איימו על ההורים שייחקרו בשעות הערב, על מנת שיובאו להארכת מעצר יום למחרת.

מנסור עבאס: יש מקרים ויש תיעוד לזה, אשרף?

אשרף חיג'אזי: כן.

אשרף חיג'אזי: יש תיעוד אחד בטמרה, לאחר שטרחתי והלכתי לתחנה הצלחנו לקבל את הילד לבית.

אשרף חיג'אזי: יום למחרת גם לא חקרו אותו, אמרו שהוא יבוא בשעה 7 והם ויתרו על החקירה שלו.

אשרף חיג'אזי: כאילו שמה שהם רצו זה לאיים על האנשים ועל הקטינים.

אשרף חיג'אזי: ואני יכול גם לנקוט בשמות, ד"ר מנסור.

מנסור עבאס: לא, אסור לנקוט בשמות, אבל אנחנו נעקוב.

אשרף חיג'אזי: וגם לגבי התנהגות משטרת ישראל עם עורכי הדין.

אשרף חיג'אזי: עורכי הדין התקבלו בצורה מזלזלת בתוך התחנות.

אשרף חיג'אזי: היו איומים על עורכי דין, במיוחד כששומעים שמישהו מתעסק בדין הפלילי, כאילו הוא בשיתוף פעולה עם המשטרה כל הזמן – דבר שמעיד על התנהגותה הבוטה של משטרת ישראל בהפגנות.

אשרף חיג'אזי: היא היתה אלימה מאוד.

אשרף חיג'אזי: ברוב המקרים מי שגרר את ההפגנות למצב אלימות זה משטרת ישראל.

איתמר בן גביר: רגע, נחתנו מהחלל כאן?

איתמר בן גביר: אני לא מבין את זה.

איתמר בן גביר: כל הזמן מדברים כאילו אנחנו לא במציאות.

שמחה רוטמן: מנסור, אין בעיה.

שמחה רוטמן: רק תיתן, יש משפחות מלוד שרוצות - - -

מנסור עבאס: תלמד, תקשיב.

מנסור עבאס: לכל אחד יש נרטיב.

מנסור עבאס: כל אחד רואה את הדברים מהכיוון שלו.

מנסור עבאס: לדעתי מי שצריך לתת תשובות זה לא אתם, זה המשטרה.

מנסור עבאס: עכשיו תקפתם את המשטרה והפרקליטות - - -הם יתנו תשובות.

שמחה רוטמן: אדוני היושב-ראש, כשמישהו בתחילת דבריו קורה למה שהתרחש במדינת ישראל בשבועות האחרונים מחאה לגיטימית, האיש הזה לא יכול לדבר בכנסת ישראל.

שמחה רוטמן: זה הכןל.

שמחה רוטמן: כי זה שקר וכזב.

שמחה רוטמן: אין שום דבר לגיטימי במה שהמשפחות האלה חוו.

שמחה רוטמן: שום דבר לגיטימי.

אשרף חיג'אזי: - - -אדוני, אדוני.

שמחה רוטמן: אתה לא תגיד - - -שהמשפחות האלה נשרף להם הבית – אין בזה שום דבר לגיטימי.

מנסור עבאס: בסדר.

מנסור עבאס: יאללה אשרף, תשלים את הדברים.

אשרף חיג'אזי: אני אטיף לך מוסר, תלמד לשמוע.

אשרף חיג'אזי: אני מבין את החוק - - -

שמחה רוטמן: אל"ף, אתה לא תטיף לי מוסר כי אני חבר כנסת ואתה לא, אבל זה לא קשור.

שמחה רוטמן: אתה לא תטיף לי מוסר כי אתה שקרן ואני דובר אמת.

מנסור עבאס: לא, זה לא ראוי.

מנסור עבאס: זה לא ראוי מה שאמרת.

שמחה רוטמן: זה מאוד ראוי.

שמחה רוטמן: מאוד ראוי.

שמחה רוטמן: מאוד ראוי לא לקרוא למהומות האלה לגיטימיות, מחאה לגיטימית.

שמחה רוטמן: הן בכלל לא לגיטימיות.

מנסור עבאס: אנחנו עוברים לאורח הבא, למשתתף הבא, אחמד - - -.

שמחה רוטמן: לא.

שמחה רוטמן: מנסור, אתה אחד אחרי השני מעלה דובר אחרי דובר - - -

מנסור עבאס: מה הבעיה?

מנסור עבאס: מה הבעיה שלך?

מנסור עבאס: תלמד גם להקשיב.

שמחה רוטמן: אדוני היושב-ראש, אני אגיד לך מה הבעיה, ברוגע ובעדינות.

שמחה רוטמן: הצעה לסדר – אפשר להעלות דוברים מומחים.

שמחה רוטמן: צריך לטפל באנשים שנעצרו שלא כדין, יהודים וערבים.

שמחה רוטמן: אגב, אני יכול לספר שכשעוצרים את השכן שלי הערבי מוואדי ניס שלא כדין – אני מטפל בו.

שמחה רוטמן: אז זה בכלל לא קשור.

שמחה רוטמן: כעורך דין עשיתי את זה.

שמחה רוטמן: אני לא יודע, אולי לאיתמר גם יש, בפורטפוליו.

שמחה רוטמן: זה לא הדיון.

שמחה רוטמן: הדיון הוא – כאשר כל דובר שאתה מעלה, מהחמישה האחרונים דורש לא רק לדבר על הבעיה של המעצרים או של האנשים שצריך לשחרר, אלא דורש לתת נאום פוליטי על כמה שהמהומות שהתרחשו במדינת ישראל הן מהומות לגיטימיות.

שמחה רוטמן: אתה רוצה להקשיב?

שמחה רוטמן: אין בעיה, תקשיב לכל הצדדים.

שמחה רוטמן: יושבים פה חברי כנסת שאת הנאום הפוליטי הם צריכים להגיד.

עמיחי שיקלי: נכון.

עמיחי שיקלי: נכון.

עמיחי שיקלי: גם לגבי רגבים.

קריאות: - - -

שמחה רוטמן: אם רוצים לדבר על נתונים - - -

קריאות: - - -

שמחה רוטמן: אם רוצים לדבר על נתונים - - -, אני אגיד לך יותר מזה – אני מבטיח כאן ועכשיו: כל דובר, יהיה אויב ישראל הכי גדול שיהיה - - -

מנסור עבאס: אין פה אויבים, יש פה אזרחים.

שמחה רוטמן: לא נכון.

שמחה רוטמן: לא נכון.

מנסור עבאס: יש פה אזרחים.

מנסור עבאס: תפסיק להסתכל עליהם כאויבים.

מנסור עבאס: תקרא להם אזרחים, אל תגיד אויבים.

שמחה רוטמן: מנסור, אל תכליל.

שמחה רוטמן: לא עליהם, אל תכליל, לא כל הערבים הם אויבים.

שמחה רוטמן: אל תכליל.

שמחה רוטמן: אני מדבר על אנשים ש- - -

מנסור עבאס: תקרא להם אזרחים, אל תקרא להם אויבים.

שמחה רוטמן: לא הם.

שמחה רוטמן: מנסור, אל תכליל.

שמחה רוטמן: אני מדבר על אנשים ספציפיים.

שמחה רוטמן: אתה אמרת לא לדבר על אנשים ספציפיים?

שמחה רוטמן: אז אני מכבד אותך.

שמחה רוטמן: אבל אני מדבר על אנשים ספציפיים, חלקם גם קיבלו פה במה לדבר, שהם מזדהים ותומכים באויבי ישראל.

שמחה רוטמן: אבל אתה לא רוצה?

שמחה רוטמן: אז אני לא אדבר ספציפית.

מנסור עבאס: יש להם דעה פוליטית, אתה חייב להקשיב לדעה הזו.

איתמר בן גביר: גם לשרוף את הבית זו דעה פוליטית?

שמחה רוטמן: מנסור, מנסור.

שמחה רוטמן: אם מטרת הדיון – ואתה ראית שבאתי לפה עם נתונים - - -

מנסור עבאס: ונתתי לכם במה.

שמחה רוטמן: אם מטרת הדיון היא לזהות את הבעיות כמו שצריך של ענייני החברה הערבית, וספציפית בהקשר של המעצרים, וספציפית בהקשר של מבצע חוק וסדר ואיסוף נשק – אני אתך על מלא, בסדר?

שמחה רוטמן: לגמרי.

שמחה רוטמן: אם כל אדם שעולה פה כדי לתת מצוקה של ילדים, מצוקה של עצורים, מצוקה של מעצר מנהלי – טורח, הדוברים טורחים להדגיש את הדעה הפוליטית – וחלקם כבר לא דעה פוליטית לגיטימית אבל גם הלגיטימית, ונותן נאום פוליטי על עד כמה מה שהלך פה היו מחאות לגיטימיות וכמה שהיה דיכוי - - -

אימאן ח'טיב יאסין: אי אפשר לנתק את זה מזה.

מנסור עבאס: הם לא מתכוונים - - -אתה משתלט לי על הדיון.

שמחה רוטמן: אז בוא נפריד עובדות מדעות.

שמחה רוטמן: ואם אנחנו מביאים דעות – אז תן גם לחברי הכנסת - - -

מנסור עבאס: אם אתם רוצים שאני אקשיב לכם אז תקשיבו לי.

מנסור עבאס: אנחנו במדינה דמוקרטית, נכון?

מנסור עבאס: אנחנו נמצאים בכנסת.

מנסור עבאס: אלו אזרחי המדינה, יש להם זכות להגיד את דבריהם, בסדר?

עמיחי שיקלי: אבל למה לרגבים לא?

שמחה רוטמן: מנסור, שמור על איזה שהוא איזון.

מנסור עבאס: יש איזון מעל ומעבר, תאמין לי שיש איזון מעל ומעבר.

שמחה רוטמן: איזה איזון?

שמחה רוטמן: כל דובר שהעלית - - -

מנסור עבאס: יש איזון מעל ומעבר.

מנסור עבאס: אני אתן להם.

שמחה רוטמן: כל דובר שהעלית, עד עכשיו מבין המומחים שבזום ומבין האנשים שפה, כל דובר שהעלית טרח להסביר ולהדגיש עד כמה הלינצ'ים המאורגנים, שריפות הרכבים – היו לגיטימיים.

מנסור עבאס: הם לא מתכוונים לזה.

מנסור עבאס: אתה יודע שהם לא מתכוונים לזה.

שמחה רוטמן: אז שיגידו את זה.

מנסור עבאס: הם אומרים את זה.

מנסור עבאס: הם אומרים את זה בערבית.

שמחה רוטמן: הם לא אומרים את זה.

מנסור עבאס: חברים, אני רוצה לחזור למסלול של דיון ענייני.

מנסור עבאס: בואו נציג את הדברים ואז אחר כך נגיע לשלב המסקנות והדרישות.

עמיחי שיקלי: אני רוצה להגיד משפט אחד.

עמיחי שיקלי: אם אנחנו יכולים להקשיב בפורום הזה לארגון שקוראים לו "צומוד מאג'ל אל דיפאע ען אל פלסטיניין" בסדר?

אימאן ח'טיב יאסין: מה?

אימאן ח'טיב יאסין: מה - - -

מנסור עבאס: מה?

מנסור עבאס: זה לא זה.

עמיחי שיקלי: זה מה שכתוב בגיידסאטר.

מנסור עבאס: יש מאה ארגונים בעולם שקוראים להם "צומוד" בשביל משהו.

עמיחי שיקלי: אז זה לא הארגון הזה?

עמיחי שיקלי: זה לא מפסוטה?

מנסור עבאס: לא.

מנסור עבאס: לא.

אימאן ח'טיב יאסין: סליחה, אני מרגישה שכל מה שנאמר הוא לא רק בערבון מוגבל אלא גם מי שאומר את זה צריך - - -

עמיחי שיקלי: את אמרת שהמשטרה היא ברברית וגזענית?

אימאן ח'טיב יאסין: כן.

אימאן ח'טיב יאסין: המשטרה גזענית.

עמיחי שיקלי: טוב, לא בטוח שאנחנו - - - בעיה.

עמיחי שיקלי: בעיה.

אורית סטרוק: סליחה, אדוני היושב-ראש, הערה לסדר.

אורית סטרוק: אתה כינסת דיון על המעצרים, נכון?

אורית סטרוק: יושבים פה אנשים שהם נפגעי העבירות של המעצרים האלה שאתה מדבר עליהם.

אורית סטרוק: איך אפשר בכלל לדבר על מעצרים כן או מעצרים לא, בלי לשמוע את האנשים שהם נפגעי העבירה?

מנסור עבאס: אוקיי, אני רוצה לשמוע אותם.

מנסור עבאס: תנו לי לנהל את הישיבה.

מנסור עבאס: אני אחליט מתי הם ידברו, בסדר?

אורית סטרוק: למה מירב חג'אג' לא יכולה לדבר?

אורית סטרוק: אפשר להבין?

אורית סטרוק: אני רוצה להבין למה מריב חג'אג' לא יכולה לדבר.

אורית סטרוק: למה נפגעי העבירה, למה המשפחות הנפגעות לא יכולות לדבר?

מנסור עבאס: אתם מפריעים לי לנהל את הישיבה, תנו לי להשלים את הדיון, יש עוד כמה דוברים.

מנסור עבאס: אני אקשיב.

מנסור עבאס: הלוואי שאתם תקשיבו כמו שאני מקשיב.

אורית סטרוק: זה אולי נכון, אבל אתה יכול להסביר למה מירב חג'אג' לא יכולה לדבר?

מנסור עבאס: אני אקבע, יש לי סדר איך לנהל את הישיבה.

מנסור עבאס: אתם לא תשתלטו על הישיבה.

אורית סטרוק: לא משתלטים, אני רוצה הסבר למה היא לא יכולה לדבר.

אורית סטרוק: אתה יכול להסביר למה מירב חג'אג' לא יכולה לדבר?

אורית סטרוק: היא נפגעת העבירה.

אורית סטרוק: למה היא לא יכולה לדבר?

אורית סטרוק: אתה רוצה לדבר אם כן עושים מעצרים או לא עושים מעצרים - - -

מנסור עבאס: אני רוצה להקשיב לה.

מנסור עבאס: תני לי לנהל את הישיבה.

מנסור עבאס: חבל.

מנסור עבאס: בבקשה, אחמד שייח'.

מנסור עבאס: אחמד?

אורית סטרוק: הוא כנראה רוצה שמירב תדבר לפניו.

מנסור עבאס: טוב.

מנסור עבאס: ד"ר סמי מיאערי?

אורית סטרוק: אין, זה לא הולך לך.

אורית סטרוק: אתה יודע למה?

אורית סטרוק: כי כשיושבת מולך אמא שכולה מן הדין לתת לה לדבר ראשונה לפני כולם.

אורית סטרוק: אצלנו נהוג להסיר את הכובע בפני ההורים השכולים.

מנסור עבאס: אני רוצה לתת לה אבל - - - ד"ר סמי מיאערי?

מנסור עבאס: אוקיי.

מנסור עבאס: אוסאמה עאמר, איגוד העובדים הסוציאליים?

אוסאמה עאמר: שלום, אני עובד סוציאלי, עובד עם נוער בסיכון, הוזמנתי מטעם איגוד העובדים הסוציאליים.

אוסאמה עאמר: עלתה פה סוגיה של תקנים של עובדים סוציאליים, בתקנים, בעומס של עובדים סוציאליים שיכול להיות שהגיע באמת למצב של עצורים קטינים – אני באמת לא יודע את הנתונים, אבל זה משהו שאיגוד העובדים הסוציאליים מתריע עליו זמן רב, ורק בקיץ האחרון יצאנו למאבק חריף בסוגיה הזו, וזו סוגיה שבהחלט צריך לתת עליה את הדעת כבר.

אוסאמה עאמר: בגדול, סוגיה של מעצרים של קטינים ובכלל מעצרים אז בהחלט יש את העניין של הרגישות, ולא פעם אנחנו עדים רק למדיניות של הנחישות, שלא מגבירה את האמון, בלשון המעטה.

אוסאמה עאמר: בסוגיה הזו של מה שקרה בתקופה האחרונה, יש חשיבות גדולה לעבודה קהילתית.

אוסאמה עאמר: עבודה קהילתית מערכתית, למשל, לדוגמה – עבודה בחינוך פורמלי ובלתי פורמלי, בקבוצות שיח דו לשוניות, קבוצות שיח בערים המעורבות, בייחוד הערים שהיה בהם בלגן ובכלל פרעות, ודברים יצאו משליטה.

אוסאמה עאמר: בהחלט צריך להקצות יותר תקציבים ומשאבים לצורך הגברת מודעות – אין הרצאות במסגרות של בית הספר ובכלל, בניית שותפויות ומענים בקהילה, הן טיפוליים והן חינוכיים, ובהחלט יש מקום כאן אם מדברים ברצינות על העניינים האלה – לקצות משאבים ותקציבים לצורך פריסת תכניות כדי באמת לעשות את העבודה הזו.

אוסאמה עאמר: היא חשובה כל כך, והיא לאו דווקא נקודתית אלא היא באמת משהו שהוא מערכתי יותר.

מנסור עבאס: תודה לך.

מנסור עבאס: רינת, את יכולה להציג את עצמך?

רינת בלוך: אני רינת בלוך, אני גרה בשכונת רמות אשכול בלוד.

רינת בלוך: אני רוצה לספר מה קרה אצלנו.

רינת בלוך: ביום שני, באזור השעה 19:00, בזמן שהשכבנו את הילדים לישון יצאו מה שקראו פה "מפגינים" מאזור המסגד, התחילו בקריאות של "איטבאח אל יהוד" והתחילו להסתובב לעבר השכונות שלנו, השכונה המשותפת, אגב, של יהודים וערבים – והתחילו לשרוף רכבים ספציפית של יהודים, לזרוק אבנים על חלונות עם דגלי ישראל – ודאי את הסרטונים כולכם ראיתם, הורדה של דגלים.

רינת בלוך: אנחנו נשארנו מפוחדים בתוך הבתים שלנו.

רינת בלוך: הסתובבו מאות ואלפים של אנשים ברחובות.

רינת בלוך: אני לא יודעת מי החצוף הזה, במחילה – מכל האנשים שמעיזים לקרוא לזה "לגיטימי" ולקרוא לניסיון הרצח שלנו "הפגנה".

רינת בלוך: בקיצור, הסתובבו פה אלפים, יש לנו חברים שהיינו צריכים לחלץ אותם באופן עצמי תחת בקבוקי תבערה שנזרקו אליהם.

רינת בלוך: יש בקבוקים שאספנו בגנים של הילדים.

רינת בלוך: אחרי שהכול נרגע מבית הספר היסודי הצמוד למעון נזרקו אבנים אל עבר המעון של הילדים.

רינת בלוך: כל הדבר הזה זה משהו שחווינו בשבוע האחרון.

רינת בלוך: ואני רוצה להגיד לכם, כל חברי הכנסת שנמצאים פה מהצד השני:

רינת בלוך: אם רוצים לנסות לפתור את הבעיה הערבית, שאגב, אנחנו חלק ממנה, אנחנו גרים ביחד, יש את המתנ"ס שלנו שמי שמנהלת אותו זו פאתן, שהיא ערבייה ישראלית – כל התקציבים, הכול הגיע, ואנחנו נמצאים כאן בשלב הזה שהשכנים שלנו הם אלה שניסו להרוג אותנו.

רינת בלוך: אז אני לא יודעת מה כן אמרתם או לא אמרתם בערבית, אבל מה שאני שומעת כאן בעברית זה ניסיון לתת לדבר הזה לגיטימציה.

רינת בלוך: כל מה שאני שומעת בעברית זה: אין מה לעשות, אכלו לנו-שתו לנו.

רינת בלוך: ויש פה אנשים שמנסים להרוג אותנו.

מנסור עבאס: רינת, את מלוד, ועל מנת שיהיה איזון פה אני צריך גם לשמוע את תושבי לוד עצמם, מה הם אומרים, כי יש להם גם טענות שקבוצות של אפילו חמושים יהודים שבאו לתוך לוד ותקפו, וכו' וכו'

קריאה: אולי תביא את השכן שלי, הערבי, שהצלתי את החיים שלו ושולח לי הודעות איום בווטסאפ.

קריאה: אולי הוא יוכל להציג לך את הצד הערבי, שאחרי שהצלתי לו את החיים הוא מסית נגדי?

מנסור עבאס: הפנית את זה למשטרה?

מנסור עבאס: תתלונן במשטרה.

אימאן ח'טיב יאסין: נותנים לצד אחד לדבר, והצד השני נעדר ולא נמצא באולם.

קריאות: - - -

מנסור עבאס: רינת, הקשבתי לך.

מנסור עבאס: אנחנו נקיים דיון מיוחד על מה שקרה ביישובים המעורבים, ואנחנו נקשיב לכולם.

רינת בלוך: מחילה, חבר הכנסת עבאס.

רינת בלוך: זה מתחיל לקרוא לדברים בשמם.

רינת בלוך: כשמנסים להרוג אותנו אי אפשר לקרוא לזה - - -

אליעד טיברגר: כשירו לי לסלון בבית זו לא הפגנה לגיטימית, אני מצטער.

אליעד טיברגר: יש לי חורים כאלה בחלונות.

רינת בלוך: אי אפשר.

רינת בלוך: כשחברת הכנסת מראענה אומרת שהילדים שלה פוחדים ממשטרה – שתשאל את עצמה למה.

רינת בלוך: למה הילדים שלה פוחדים מהמשטרה, מאנשים שבאים להגן עליהם?

אימאן ח'טיב יאסין: כי המשטרה הורגת אותנו, כי המשטרה עוצרת אותנו ברחוב, כי המשטרה הורסת את הבית שלנו.

איתמר בן גביר: על מי?

איתמר בן גביר: המשטרה - - -בכפפות של משי, בכפפות של משי מתנהגים אליכם.

אימאן ח'טיב יאסין: אתה תפסיק לדבר, תפסיק לדבר.

קריאה: הוא לא יפסיק לדבר, אימאן.

קריאה: הוא לא יפסיק לדבר.

איתמר בן גביר: בכפפות של משי מתנהגים כלפיכם.

איתמר בן גביר: היא אומרת לחבר כנסת כאן – תסתום את הפה, תפסיק לדבר – מה זה הדבר הזה?

אימאן ח'טיב יאסין: אתה אמרת את זה.

איתמר בן גביר: מה אתה נותן לה לעשות את זה?

מנסור עבאס: קצת סובלנות ובואו נקשיב אחד לשני.

מנסור עבאס: כאשר אומרים על המחאות "מחאות לגיטימיוות, מחאות לפי החוק" – אף אחד לא מתכוון לאותם אירועים שבהם היה שימוש באלימות נגד אזרחים יהודים וערבים - - -

אליעד טיברגר: כל האירוע הזה היה אלימות אחת גדולה.

קריאות: - - -

אימאן ח'טיב יאסין: עובדה שקיימת – שעשרות הפגנות היו ביישובים הערבים ועל זה – לא הייתה אלימות.

אימאן ח'טיב יאסין: למה דווקא שם הייתה אלימות?

אימאן ח'טיב יאסין: - - - כי הייתי בהפגנות ששום אלימות לא הייתה בהן.

קריאות: - - -

רינת בלוך: איך לגיטימי - -

מנסור עבאס: רינת, נתתי לך - - -כל הכבוד.

מנסור עבאס: אל - - - אותי על זה שאני מדברת.

מנסור עבאס: תהיו מספיק הגונים כדי לקרוא לילד בשמו: ההפגנות האלה הן לא לגיטימיות - - -

אליעד טיברגר: הן לא היו הפגנות, הן היו פרעות.

רינת בלוך: יש אלימות שאתם מגבים אותה.

רינת בלוך: זה לא לגיטימי.

אליעד טיברגר: לקרוא לזה הפגנות זו הטעייה בפני עצמה.

רינת בלוך: תהיה מוכן אתה, פה, עכשיו, בעברית להגיד את זה – שההפגנות האלה הן לא לגיטימיות, שמנסים להרוג אותנו, שאני בפחד מה יקרה ביום שישי בהפגנה so called לגיטימית.

מנסור עבאס: כל הכבוד לך.

מנסור עבאס: תודה רבה לך.

מנסור עבאס: חברים - - -

אורית סטרוק: היא אומרת לך שיש הפגנה ביום שישי והיא פוחדת שיהרגו אותה ואתה אומר לה כל הכבוד לך? זו התגובה?

אורית סטרוק: אז אני אומרת לך שמתוכננת ביום שישי הפגנה - - -

שמחה רוטמן: על ידי החמאס, אגב.

שמחה רוטמן: החמאס קורא להפגנה.

מנסור עבאס: איפה?

שמחה רוטמן: בלוד.

קריאות: - - -

עמיחי שיקלי: וזה יפה שאת חיברת בין - - -

אימאן ח'טיב יאסין: אין שום חיבור, אין שום חיבור.

שמחה רוטמן: אדוני היושב-ראש, מעניינות אותך העובדות או שמעניינת אותך ההצגה?

שמחה רוטמן: אני לא מבין.

שמחה רוטמן: אנחנו מדברים על עובדות או שאנחנו עושים הצגה למצלמות?

שמחה רוטמן: מה העניין?

שמחה רוטמן: בוא נדבר עובדות.

שמחה רוטמן: אתה רוצה לראות את הכרוז של חמאס שקורה להפגנה - - -

מנסור עבאס: הקשבתי לכם, אתם עכשיו לא מקשיבים.

מנסור עבאס: זה לא המקום.

מנסור עבאס: אם יש לך טענות נגד הפגנה מסוימת – פנה למשטרה.

שמחה רוטמן: אבל אדוני היושב-ראש, אתה מעלה דובר אחר דובר שקורא לדברים האלה "הפגנות לגיטימיות", אתה לא מבין שאי אפשר לעשות את זה?

מנסור עבאס: נציגי החברה הערבית מעלים נקודות - - -

איתמר בן גביר: לא יכול להיות שכל נציגי החברה הערבית תומכים בדברים האלה.

איתמר בן גביר: לא יכול להיות.

מנסור עבאס: יש לנו עוד כמה דקות לסיים - - -

אליעד טיברגר: אולי תביא את יאסר, השכן שלי, שאמר בעצמו שהוא ברח מהבית בשבועיים האחרונים.

אליעד טיברגר: אולי הוא יוכל להסביר לך את המציאות האמיתית.

אורית סטרוק: אני רוצה להבין דבר אחד – אומרת רינת, תושבת לוד, שהיא פוחדת שיהרגו אותה בהפגנה.

אורית סטרוק: אתה אומר לה – כל הכבוד לך?

אורית סטרוק: זה מה שיש לך לענות?

אורית סטרוק: היא אומרת שעושים הפגנה ביום שישי והיא חוששת על בסיס כל מה שקרה בשבועיים האחרונים ש - - -

מנסור עבאס: יש משטרה?

מנסור עבאס: היא אמורה להגן - - -

שמחה רוטמן: יש משטרה, ויש יושב-ראש ועדה מיוחדת לענייני החברה הערבית שמעלה דובר אחר דובר, לא מאזן – בעלי מקצוע שקוראים לזה "הפגנות לגיטימיות".

שמחה רוטמן: אז אתה יכול להאשים את המשטרה, ואני מאשים את המשטרה יותר ממך, אבל אתה לא יכול לתת לגיטימציה למה שהולך ברחוב הערבי, ואם אתה לא תקרא לילד בשמו ואתה לא תסתכל על המציאות בעיניים - - -

מנסור עבאס: אני קראתי לו בשמו.

מנסור עבאס: הלוואי שאתם תקראו לילד בשמו.

אימאן ח'טיב יאסין: מה, אנחנו צריכים - - -

שמחה רוטמן: היא צועקת עלי שאני אמרתי שההפגנות האלה לא לגיטימיות.

שמחה רוטמן: כשתושבי גוש משגב לא יכולים להגיע לבית שלהם כדי שלא יהרגו אותם – זה לא לגיטימי.

שמחה רוטמן: תגיד את המשפט הזה – מה קרה?

קריאות: - - -

אימאן ח'טיב יאסין: - - -

מנסור עבאס: אתם לא תגררו אותי שאוציא אף אחד מהאולם.

מנסור עבאס: תירגעו.

איתמר בן גביר: זה המצב.

איתמר בן גביר: זה המצב.

איתמר בן גביר: אבנים, בקבוקי תבערה, זה המצב.

אימאן ח'טיב יאסין: - - -

איתמר בן גביר: טוב מאוד שפתחתי שם.

איתמר בן גביר: 50 לשכות.

מנסור עבאס: חבר הכנסת בן גביר, אימאן.

מנסור עבאס: חבר הכנסת בן גביר, די כבר.

אורית סטרוק: אני שואלת עליך, סליחה רגע.

מנסור עבאס: לא, לא.

מנסור עבאס: אני לא רוצה להקשיב עכשיו.

מנסור עבאס: לא, אני לא שומע אותך.

אורית סטרוק: - - - שהיא פוחדת שיהרגו אותה, מה אתה ענית לה?

אורית סטרוק: אתה ענית לה – כל הכבוד לך.

אורית סטרוק: זו תשובה?

אורית סטרוק: אומרת לך אישה בלוד – אני פוחדת שיהרגו אותי, ואתה עונה לה – כל הכבוד לך.

מנסור עבאס: הכתובת שלה היא המשטרה.

שמחה רוטמן: אבל המשטרה לא - - -

קריאות: - - -

מנסור עבאס: עכשיו יש לכם טענות למשטרה?

שמחה רוטמן: כן, כן.

שמחה רוטמן: אם תיתן לי.

מנסור עבאס: כל הישיבה הייתה לכם טענה למשטרה ולפרקליטות וברגע שמישהו - - - בא בטענות למשטרה ולפרקליטות - - -

קריאות: - - -

שמחה רוטמן: אדוני היושב-ראש - -

מנסור עבאס: אתם משתלטים על הדיון, אני מבקש מכם להפסיק.

שמחה רוטמן: - - אנשים פה מבקשים להביע דעות - - -

איתמר בן גביר: אבל יש דעות אחרות כאן.

איתמר בן גביר: תאפשר דעות אחרות, גם.

שמחה רוטמן: למה אני צריך רק להתפרץ?

שמחה רוטמן: תן גם לדבר.

מנסור עבאס: אוקיי, אני מבקש מכם להפסיק.

מנסור עבאס: אתם רוצים להשתתף בפרק האחרון של הישיבה הזאת?

מנסור עבאס: בבקשה.

מנסור עבאס: אם אתם לא רוצים – בבקשה תצאו.

שמחה רוטמן: אנחנו רוצים שתיתן תמונה עובדתית מאוזנת ולא פוליטית.

מנסור עבאס: נתנו למשטרה, לפרקליטות, לכל מי שרצה - - -

שמחה רוטמן: ולחמישה דוברים, חלקם דוברי טרור שבאו ודיברו על כמה המחאות האלה הן לגיטימיות.

אימאן ח'טיב יאסין: - - -

מנסור עבאס: אני פונה אליך, יגאל, וגם לגלית מהפרקליטות.

מנסור עבאס: אנחנו נמצאים בתוך אירוע, אמנם שיש מחלוקת פוליטית, יש דעות שונות – אנחנו כרגע נמצאים מול השאלה – כמובן יש הרבה שאלות, נראה לי שרשמתם את זה ותתייחסו לזה בסיכום שלכם, חשוב לי לשמוע איזה תובנות יש לכם, בסוף.

מנסור עבאס: אבל אני רוצה להעלות את השאלה המרכזית: לאן פנינו מועדות?

מנסור עבאס: וזו שאלה לרשויות אכיפת החוק.

עמיחי שיקלי: זו שאלה למנהיגים, לא למשטרה.

מנסור עבאס: אנחנו עם המנהיגים גם מדברים, ותהיה לנו פגישה גם עם הדרג הבכיר בנושא הזה.

מנסור עבאס: אנחנו רוצים לדעת לאן פנינו מועדות.

מנסור עבאס: אנחנו למודי ניסיון שיש שתי גישות לטפל באירועים האלה: או להסלים את המצב, להתנגש עם הציבור עצמו, או להכיל ולשקם ולהתחיל מחדש לבנות מערכת של אמון ושניתן הזדמנות לאנשים לחשב מסלול מחדש, לעשות חשבון נפש ואז שנוכל בסופו של דבר כולנו לצאת ברווח בעקבות כל מה שקרה ובמקומות שההפסדים שהיו לנו גם במערכת היחסים, גם באמון - -

מירב חג'אג': זה מיועד למשטרה - - -?

מנסור עבאס: - - במשטרה ובפרקליטות.

מנסור עבאס: מה הגישה של המשטרה היום?

מנסור עבאס: איך אנחנו מטפלים באירועים הללו, איך אנחנו מסיימים את הפרק הזה ומאפשרים מצד אחד גם להביע דעות ומחאות, וגם מצד שני להביא את כל הציבור – עכשיו, אני לא אכנס לנושא של סימטריה, כמה יהודים נעצרו וכמה ערבים נעצרו.

מנסור עבאס: נעצרו מפה ומשם, וברור שאזרחים רבים לקחו את החוק לידיים ועשו מה שרצו.

מנסור עבאס: איך אנחנו יוצאים מהמעגל הזה, משקמים את היחסים וגם מדגישים את הנושא של הלאה - אם רוצים למחות, אם רוצים להפגין – איך לשמור גם על חיי האזרחים, איך לשמור על הרכוש, מה תהיה גישת המשטרה העתידית?

אורית סטרוק: מתי מדברת מירב חג'אג'?

יגאל עזרא: כפי שציינתי, אדוני היושב-ראש, בראשית דבריי – משטרת ישראל, קודם כל, האחריות שלה היא על חוק – בסופו של דבר, על שמירת הסדר, שמירת הביטחון של הציבור, הרכוש שלו וכמובן הנפש שלו, וזו המשימה העיקרית שלנו.

יגאל עזרא: אני חושב שאת אמון הציבור המשטרה מחזירה בשני שלבים, דרך אגב, לאורך השנים אמון הציבור גם הערבי וגם היהודי במשטרה נמצא בעלייה.

איתמר בן גביר: אחרי המבצע הזה?

איתמר בן גביר: אחרי כל מה שהיה?

יגאל עזרא: אמרתי – לאורך השנים.

איתמר בן גביר: בלוד, ברמלה שרפו בתי כנסת.

יגאל עזרא: לאורך השנים האמון של הציבור במשטרה עלה.

יגאל עזרא: נכון שנקלענו למשבר, שבמשבר הזה גם אנחנו כמשטרה צריכים ללמוד אותו, ויחד עם הציבור צריך להחזיר את האמון.

יגאל עזרא: כשאני מדבר על החזרת אמון, האמון הוא בשני מישורים.

יגאל עזרא: האמון הראשון הוא בסופו של דבר שהמשטרה תממש את האחריות שלה.

יגאל עזרא: כל אותם פורעי חוק, מפרי סדר – למצות אתם את הדין אתם ולהביא אותם לפרקליטות, להביא אותם לתביעות, להביא אותם לבתי משפט.

יגאל עזרא: אני חושב שזה חלק מאוד חשוב באמון, משני הצדדים.

יגאל עזרא: זה לא רק באירועי הפרעות והפרות הסדר אלא גם במישור הפלילי שהוא לאורך שנים מלווה אותנו.

יגאל עזרא: הדבר השני – בסופו של דבר אנחנו במדינה דמוקרטית.

יגאל עזרא: ראינו, אפשרנו ואנחנו מאפשרים הפגנות שעל עוד הן לגיטימיות, so called - - -

איתמר בן גביר: ההפגנה שהחמאס קורא לה היא לגיטימית?

יגאל עזרא: אני לא מדבר על מה שקורה, אני מדבר על מה שהמשטרה מאפשרת.

איתמר בן גביר: אתם מאפשרים את ההפגנה ביום שישי.

יגאל עזרא: ברגע שמשפחתו של חסונה – אביו ואשתו מגישים בקשה, רישיון, כן, אז זה מבחינתנו כן להחזיר את האמון לציבור.

יגאל עזרא: אם אותה משפחה בא ואומרת ומגדירה גם את המסגרת של המחאה הזאת - - -

מירב חג'אג': על חשבון היהודים בלוד?

מנסור עבאס: אז מי שמבקש את ההפגנה בלוד זו המשפחה?

יגאל עזרא: המשפחה עצמה – באו והגישו בקשה מסודרת.

יגאל עזרא: אני יכול להבטיח שבהפגנה הזאת אנחנו נשמור על הסדר ועל הביטחון - - -

אורית סטרוק: איך - - -

מירב חג'אג': - - -

אליעד טיברגר: אתה יכול להבטיח לי שאני ארגיש בטוח בבית בזמן ההפגנה הזאת?

קריאה: אתה לוקח סיכון על חיים של יהודים בלוד כדי לצאת בסדר עם הערבים, כדי להחזיר אמון?

אורית סטרוק: בלוויה אתה הצלחת להבטיח את זה?

אליעד טיברגר: גם לפני הלוויה מפקד התחנה אמר לי שהכול יהיה בסדר.

מירב חג'אג': אי אפשר לבנות אמון עם הערבים על חשבון חיים של יהודים.

מירב חג'אג': זה לא עובד ככה, בצורה כזו.

מנסור עבאס: המשטרה זה גוף ממלכתי - - -

איתמר בן גביר: אבל הם לא שולטים בלוד.

איתמר בן גביר: הם לא שולטים.

מנסור עבאס: אז הכתובת שלך זה הממשלה.

איתמר בן גביר: השוטרים יודעים את העבודה.

איתמר בן גביר: הדרג שלמעלה לא - - -

יגאל עזרא: ברגע שהמשפחה מגישה, וברגע שכל אזרח מגיש בקשה מסודרת ורישיון להפגנה, מסדירים לו את המסגרת.

יגאל עזרא: ויש אחריות שלנו כמשטרה לאכוף, שהמסגרת הזו תישמר.

יגאל עזרא: אז אני כן - - -

איתמר בן גביר: מה תעשה אם יעשו לינץ'?

איתמר בן גביר: רימוני הלם תזרקו?

איתמר בן גביר: הם כבר לא פוחדים מרימוני הלם.

קריאות: - - -

אורית סטרוק: הלוויה הפכה לפרעות.

אורית סטרוק: לא הצלחתם בלוויה.

אורית סטרוק: איך תצליחו עכשיו?

מירב חג'אג': - - -

מנסור עבאס: גברתי, את לא חברת כנסת.

מנסור עבאס: את מפריעה.

מנסור עבאס: אני מבקש ממך לצאת מחוץ לאולם.

מנסור עבאס: אין לך את הזכות לדבר.

איתמר בן גביר: אמא שכולה?

איתמר בן גביר: אתה רוצה להוציא אמא שכולה?

אורית סטרוק: אתה לא נתת לה לדבר.

אורית סטרוק: עכשיו אתה מוציא אותה?

מירב חג'אג': הדם שלנו במדינה הוא לא הפקר.

מירב חג'אג': - - -

איתמר בן גביר: זו אמא שאיבדה את הילד שלה.

מירב חג'אג': - - - על חיים של יהודים.

מירב חג'אג': אני לא מוכנה לזה בשום פנים ואופן, אני אומר את זה בצורה הכי ברורה.

מירב חג'אג': לא לקחת סיכון על החיים של היהודים בלוד, על חיים של ילד אחד בלוד.

מירב חג'אג': זה לא הגיוני.

מירב חג'אג': אתה מביא לפה 13 חברים, 13 ארגוני שמאל – שמה, מה הם יגידו פה?

מירב חג'אג': שיתנו הסבר לטרור?

מירב חג'אג': זה נראה לך הגיוני?

מירב חג'אג': מה שהיה פה במדינת ישראל זה טרור.

יגאל עזרא: אני אומר שוב – משטרת ישראל - - -

קריאות: - - -

מירב חג'אג': בוא שב פה, תקשיב.

מירב חג'אג': למה אף אחד מתקווה חדשה, אף אחד מיש עתיד - - - בואו ותקשיבו להם.

מירב חג'אג': בואו תקשיבו מה קורה פה.

מירב חג'אג': אף אחד מכם, אף אחד מתקווה חדשה, אף אחד מיש עתיד - - -

מנסור עבאס: גברתי, דיברת מה שרצית.

מנסור עבאס: בבקשה, תקשיבי עכשיו.

מנסור עבאס: כן, יגאל.

אורית סטרוק: הבת שלה נרצחה, הבת שלה שוטרת בירושלים.

אורית סטרוק: אתה עד עכשיו לא נתת לה זכות דיבור בצורה מסודרת אפילו פעם אחת.

יגאל עזרא: כל עוד המחאה היא ברישיון - - -

איתמר בן גביר: תן גם לה.

איתמר בן גביר: מה?

מנסור עבאס: בן גביר, הנושא של הדיון הוא אחר לגמרי.

מנסור עבאס: בבקשה.

יגאל עזרא: כל עוד המחאה היא ברישיון אנחנו כמשטרה נהיה שם ואנחנו נדאג לביטחון האזרחים באשר הם.

יגאל עזרא: אני אומר עוד פעם, במעמד הזה: ההפגנות שאנחנו מזהים שהן אמורות להיות מסיתות ומפרות סדר, אנחנו לא נאפשר אותן.

אליעד טיברגר: אתה מוכן להתחייב לי שלא יקרו לי נזקים בבית, הפעם?

אליעד טיברגר: שה - - - תסתכל לי בעיניים ותתחייב לי.

מירב חג'אג': זה לא הגיוני.

מירב חג'אג': זה לא הגיוני שיהודים יפחדו.

יגאל עזרא: טיפה לכבד.

מירב חג'אג': אני מכבדת.

מירב חג'אג': מאות יהודים - - -

אליעד טיברגר: היה לי כבוד עד לפני שבועיים.

יגאל עזרא: אני אומר עוד פעם – בהחזרת האמון - -

מנסור עבאס: תקשיבו לו, בבקשה.

יגאל עזרא: - - דיברתי על הפן האכיפתי, שאנחנו נהיה שם חזקים, ולראיה – אנחנו נמצאים במקומות הרבה יותר טובים מאשר לפני הפרות הסדר הללו.

אליעד טיברגר: את זה שמענו גם לפני הלוויה, שלא יקרה שום דבר.

יגאל עזרא: - - - שאנחנו כמשטרה - - אנחנו באים ו - - -

מירב חג'אג': סליחה, אני מתנצלת בפני השוטר.

מירב חג'אג': אתה מתבלבל.

יגאל עזרא: כשתקבלי את זכות הדיבור שלך את תדברי.

מירב חג'אג': אתה מתבלבל.

יגאל עזרא: אני לא מתבלבל, גברתי.

מירב חג'אג': תפקידכם לא - - -, תפקידכם להגן על אזרחים - - - וזה לא מעניין אתכם.

יגאל עזרא: ביחד יש לנו אחריות קהילתית, ביחד נחזיר את אמון הציבור.

מנסור עבאס: עורכת הדין גלית שוהם, את מהפרקליטות, נכון?

גלית שוהם: אני מפרקליטות מחוז ירושלים.

מנסור עבאס: השאלה האחרונה שהפניתי לנצ"מ יגאל גם מועלית בפנייך: מה המדיניות של הפרקליטות, איך אפשר לנהל את האירוע הזה, להרוויח את האזרחים ולא לאבד אותם?

מנסור עבאס: יש הרבה סטודנטים, הרבה קטינים שעדיין לא מקבלים את הזכות שלהם לפחות לקבל תזכיר מבחן, איך אנחנו מתנהלים במיוחד בנושא הזה?

גלית שוהם: אז אני אענה על שתי השאלות שנשאלתי קודם וגם על השאלה שלך.

גלית שוהם: לגבי השאלה של מר פרח שטען שתיקים מגיעים לבתי משפט כחצאי תיקים, בלי ראיות, אז אני רוצה להזכיר: אנחנו מגישים תיקים לאחר שמבוצעת חקירה משטרתית, כשאנחנו סבורים בעצם שיש סיכוי סביר להרשאה, לאחר בחינה מדוקדקת.

גלית שוהם: התיקים האלה עוברים מספר עיניים – פרקליט שמטפל בתיק, ממונה שמאשר את כתב האישום ולפעמים אפילו פרקליט מחוז ומעבר לזה.

גלית שוהם: כלומר, בתיקים חמורים יותר אנחנו גם מערבים את פרקליטות המדינה.

גלית שוהם: אנחנו לא מתפשרים על ראיות בתיקים האלה, גם במחיר של שחרור בתנאים.

גלית שוהם: כלומר, היו לנו המון תיקים חמורים ואם לצורך העניין הייתה איזו בעיית זיהוי או איזושהי ראייה חסרה, ובמקרים כאלה לא נתנו הצהרת תובע, ושלחנו את המשטרה להמשך מיצוי חקירה עד ל- - - של התיק, זאת אומרת, גם במחיר שהעצורים משתחררים.

גלית שוהם: אנחנו מגישים תיקים עם ראיות.

גלית שוהם: שלא לדבר שלאחר מכן התיקים כמובן עוברים בחינה של בתי משפט.

גלית שוהם: אם במהלך התיק מתגלה איזו ראיה מזכה או חוסר – ודאי שאנחנו שוקלים את עמדתנו מחדש.

גלית שוהם: אנחנו לא קבלני הרשעות, אנחנו לא נעמוד על הרשעה במידה ונחשוב במהלך ההליך בבית המשפט שאין לנו כבר סיכוי סביר להרשעה.

גלית שוהם: זה לגבי השאלה של מר פרח.

גלית שוהם: לגבי השאלה של עורך הדין מועד - נכון שהמצב נרגע אבל לא לחלוטין.

גלית שוהם: כלומר, כרגע אין לנו כוונה לשחרור גורף.

גלית שוהם: כל תיק אנחנו נבחן לגופו של עניין ובמקרים המתאימים אנחנו באמת נשקול חלופות מעצר, ובאמת עצורים רבים נשלחו לשירות מבחן.

גלית שוהם: ובתיקים המתאימים אנחנו נמשיך לעמוד על מעצר – בין היתר תיקים חמורים, תיקים שיש בהם בין היתר כמו שאמרתי קודם – מניע גזעני או טרור, תיקים שבהם לחשודים יש עבר פלילי או מאסר על תנאי.

גלית שוהם: וכמובן שאם המצב יוחמר בהמשך גם נשקול החמרה של המדיניות באופן כללי.

גלית שוהם: לגבי מה ששאל חבר הכנסת עבאס – כשיש עבירה תפקיד הפרקליטות וגורמי אכיפת החוק הוא להביא את החשודים לדין ולמצות את הדין.

גלית שוהם: בית המשפט בהמשך ההליך ישקול שיקולים כאלה ואחרים והיום גם עניין השיקום – שוב, הוא רלוונטי, והוא נבחן פר תיק, פר נאשם.

גלית שוהם: אין איזושהי מדיניות כללית בהקשר הזה.

גלית שוהם: כל דבר נבחן באמת לפי נסיבותיו.

אורית סטרוק: יש לי כמה שאלות אליך.

אורית סטרוק: 1.

אורית סטרוק: מה היחס המספרי בין מספר התלונות שהוגשו – מספר האירועים שנרשמו, לבין מספר התיקים שיש - - -

עמיחי שיקלי: זה נאמר קודם.

אורית סטרוק: אז סליחה.

אורית סטרוק: עוד שאלה: האם המדיניות שלכם בניהול התיקים והחקירה, ניסיון להגיע לאמצעים וסעיפי האישום, וגם כמובן בהמשך – הענישה, היא מדיניות שמנסה לייצר הרתעה כדי לשמור על הציבור מפני פרעות דומות בהמשך?

אורית סטרוק: אני גם רוצה לשאול מה המעמד של נפגעי העבירות בניהול התיקים האלה.

גלית שוהם: אני אתחיל בשאלה האחרונה לגבי מעמד נפגעי העבירות – כמובן שחוק זכויות נפגעי עבירה מעניק לנפגעי העבירה זכויות שונות, בין אם זה זכות להביע עמדה לגבי הסדר טיעון, הזכות לקבל מידע על ההליך המשפטי החל, למעשה, משלב המעצר וגם בשלב הגשת כתב האישום, והפרקליט המטפל וגם התובע עומד בקשר עם נפגע העבירה ומעדכן אותו בקשר להליך הפלילי.

גלית שוהם: יש גם מערכת משטרתית, מערכת מנע שמספקת מידע לכל מי שרושם את עצמו כנפגע עבירה בתיק.

אורית סטרוק: זאת אומרת, מבחינתכם, הפרקליטות – נפגעי עבירות הם חלק מהאירוע.

אורית סטרוק: כן?

גלית שוהם: בוודאי.

אורית סטרוק: זה רק לתשומת לבך, היושב-ראש.

גלית שוהם: מה זאת אומרת חלק מהאירוע?

גלית שוהם: הם עדי תביעה, בדרך כלל.

אורית סטרוק: אתם משתפים אותם ומעדכנים אותם, שומעים אותם, וכו' – במהלך ניהול התיק, נכון?

גלית שוהם: נכון.

אורית סטרוק: אז זה גם בשבילך, היושב-ראש.

אורית סטרוק: כדאי לך לשמוע את נפגעי העבירה.

אורית סטרוק: ומה לגבי השאלה הראשונה, על הרתעה?

מנסור עבאס: חברים, עוד שתי דקות נגמר לנו הזום, אנחנו חייבים לסיים.

אורית סטרוק: היא לא ענתה לגבי הרתעה.

גלית שוהם: אני אגיד שבוודאי – ההרתעה היא אחת ממטרות המשפט הפלילי, באופן כללי.

מנסור עבאס: אוקיי, אבל יש עוד גישות למערכת - - -

איתמר בן גביר: כן, כשזה יהודים בנוער הגבעות זה בעיקר הרתעה.

איתמר בן גביר: כאן יש עוד גישות.

אורית סטרוק: אני רוצה להבין – איזה נפח, איזה סדר גודל תופס הצורך בהרתעה בניהול של התיקים מבחינתכם.

אורית סטרוק: האם זו מטרה, אז מה המשקל שלה בתוך האירוע כולו של ניהול התיק?

אורית סטרוק: האם השאלה שלי נשמעה?

מנסור עבאס: טוב, תודה לך, גלית.

מנסור עבאס: תודה לחברי הכנסת.

אורית סטרוק: - - - נשארו ללא מענה.

גלית שוהם: לא הצלחתי לענות – שוב אני אומרת שההרתעה היא חלק ממטרות המשפט הפלילי.

גלית שוהם: המטרה היא להביא את מי שביצע עבירות למיצוי מהיר של הדין, וההרעה היא חלק מהמטרות של המשפט הפלילי, כמובן גם המעצרים, אבל - - -

אורית סטרוק: אבל אני שואלת שוב – בתיקים הספציפיים האלה של פרעות שהתרחשו בכל רחבי מדינת ישראל, האם יש לכם יעד מוגדר של הרתעה כדי למנוע הישנות האירועים?

אורית סטרוק: זו שאלה מאוד ברורה ומאוד חשובה להמון אזרחים.

מנסור עבאס: תודה, גברתי.

מנסור עבאס: אני רוצה לסכם את הדיון.

אימאן ח'טיב יאסין: שני משפטים שחשוב לי לומר: אל"ף, כל מה שהיה כאן מבחינת אי היכולת לקבל אפילו מילים שהם נמצאים בלקסיקון הרגיל של כל אדם – כמו לגיטימי, כמו הזכות להפגנה - - -

שמחה רוטמן: על דברים לגיטימיים אפשר לקבל את זה שזה לא לגיטימי.

שמחה רוטמן: היו פרעות.

איתמר בן גביר: מותר להפגין.

איתמר בן גביר: אסור לנסות לרצוח.

שמחה רוטמן: - - -

קריאה: היו פרעות.

קריאה: לרצוח יהודים זה לא לגיטימי, בשום הפגנה.

אימאן ח'טיב יאסין: הדבר השני – חשוב לי לציין: כל עוד שאנחנו נוקטים בגישה ענישתית מלכתחילה, אנחנו נגיע למקומות יותר קשים.

קריאה: גישה ענישתית?

קריאה: לא מספיק קשה נגד הפורעים.

איתמר בן גביר: אז זורקים בקבוקי תבערה – לא לעשות כלום?

איתמר בן גביר: את צודקת.

קריאות: - - -

איתמר בן גביר: לא, באמת לא הגיבו כמו שיכולים וכמו שצריכים.

מנסור עבאס: אוקיי, חברים.

מנסור עבאס: אנחנו מסיימים את הישיבה הזאת.

אורית סטרוק: סליחה, אדוני היושב-ראש, יש לי שאלה.

מנסור עבאס: אנחנו פונים, כמובן, למשרד לביטחון הפנים לקבל אינפורמציה מפורטת על המעצרים שבוצעו בתקופה האחרונה בפילוח של בגירים, קטינים – גם יהודים וערבים, כולל כתבי האישום שהוגשו.

מנסור עבאס: אנחנו גם פונים למשרד לביטחון הפנים וגם למשרד המשפטים – הפרקליטות, ומבקשים לקבל נתונים על הארכות מעצר של קטינים הנובעים ממחסור בכוח אדם וחוסר היכולת של שירות המבחן לספק תזכיר מבחן לאותם עצורים.

מנסור עבאס: הוועדה פונה גם למשרד לביטחון הפנים ודורשת הסבר על הליך מעצר קטינים בשעות הלילה המאוחרות וחקירתם בניגוד לחוק.

מנסור עבאס: כמו כן - -

קריאה: מה לעשות שהם ניסו לרצוח אותנו בלילה?

מנסור עבאס: - - מבקשת לקבל התייחסות לאלימות שהופעלה כנגד עצורים בין כותלי תחנות המשטרה.

מנסור עבאס: בעצם – הטענות שהועלו.

מנסור עבאס: הוועדה גם מבקשת מפרקליטות המדינה לקבל לעיונה נתונים על כתבי האישום שהוגשו באירועים האחרונים בפילוח בין יהודים וערבים, קבוצות גיל - -

איתמר בן גביר: גם ממניע גזעני אמרנו.

מנסור עבאס: - - כמובן גם סיבות העבירה או נסיבות העבירה.

מנסור עבאס: הוועדה פונה לפרקליטות המדינה ומבקשת לקבל הסבר על הגשת כתבי האישום והארכת המעצר של קטינים ללא תזכיר מבחן.

מנסור עבאס: אנחנו כמובן דורשים שהייעוץ המשפטי והפרקליטות והמשטרה, רשויות אכיפת החוק, יאזנו בין הצורך גם לאכוף את החוק וגם לתת הזדמנות לאנשים להביע את דעותיהם ועמדותיהם - -

אורית סטרוק: רק אתה לא נתת.

אורית סטרוק: לא נתת עד עכשיו למירב חג'אג' לדבר.

אורית סטרוק: עד עכשיו היא לא דיברה.

אורית סטרוק: כל הדיון היא מבקשת רשות דיבור - - -

מירב חג'אג': יהודים לא יכולים לדבר.

מנסור עבאס: - - לגישה משקמת ומכילה, לכל אזרחי המדינה.

אורית סטרוק: למה משקמת ומכילה?

איתמר בן גביר: כל הזמן אתה רוצה להכיל?

איתמר בן גביר: אני לא מבין את זה.

איתמר בן גביר: מנסים לרצוח אנשים ואתה רוצה להכיל?

אורית סטרוק: - - -

איתמר בן גביר: מה זה להכיל?

אורית סטרוק: אין לך רוב.

אורית סטרוק: אין לך רוב.

איתמר בן גביר: די עם ה "להכיל" הזה.

איתמר בן גביר: אנשים נרצחים בלוד, ברמלה.

איתמר בן גביר: די להכיל.

מנסור עבאס: אנחנו פונים למח"ש כדי לטפל בכל התלונות שהוגשו נגד אנשי המשטרה - -

איתמר בן גביר: מה אתה מכיל?

אורית סטרוק: אין לך רוב.

אורית סטרוק: אין לך רוב.

אורית סטרוק: כל מה שאתה אומר.

אורית סטרוק: אין רוב לגישה - - -

איתמר בן גביר: יזרקו עלינו בקבוקי תבערה ואתה תכיל?

איתמר בן גביר: ככה אתה רוצה להיות שר?

אורית סטרוק: תתבייש לך.

אורית סטרוק: בכל מה שאתה אומר - - -גישה מכילה לפורעים – אין.

אורית סטרוק: לא יהיה.

אורית סטרוק: לא יהיה לך שום רוב - - - אין לך.

אורית סטרוק: תתבייש.

מנסור עבאס: - - -

איתמר בן גביר: - - - תתבייש.

מנסור עבאס: נהרגו אזרחים, יהודים וערבים - - -

אורית סטרוק: תתבייש לך.

אורית סטרוק: תתבייש לך.

איתמר בן גביר: אין לך שום בעיה שזורקים אבנים.

רינת בלוך: - - -

מירב חג'אג': - - -

איתמר בן גביר: בושה, פשוט בושה.

מירב חג'אג': המטרה של הוועדה הזו היא לאשר את הפרעות ביהודים.

איתמר בן גביר: זורקים בקבוקי תבערה והוא רוצה להכיל.

אורית סטרוק: בושה וחרפה.

אורית סטרוק: בושה.

אורית סטרוק: גישה מכילה לפורעים.

אורית סטרוק: בושה וחרפה.

אורית סטרוק: בושה וחרפה.

אורית סטרוק: אין לך שום רוב.

אורית סטרוק: לא בוועדה הזו ולא בבית הזה.

אורית סטרוק: גישה מכילה לפורעים.

אורית סטרוק: בוקשה.

איתמר בן גביר: אמא שכולה לא שמעת.

מנסור עבאס: שמעתי, שמעתי.

אורית סטרוק: תתבייש לך.